NMA banújẹ́ Lórí Ètò Ìtọ́jú Ìlera Alákọ̀ọ́bẹ̀rẹ̀ tó mẹ́hẹ

Ẹgbẹ́ Ìṣòògùn Nàìjíríà (NMA),ti banújẹ́ lórí Ètò Ìtọ́jú Ìlera Alákọ̀ọ́bẹ̀rẹ̀ tó mẹ́hẹ ní Nàìjíríà,ó sọ pé ó léwu fún ìlera ọmọnìyàn. Aarẹ ẹgbẹ naa, Dokita Innocent Ujah, sọ ni Port Harcourt, Ipinlẹ Rivers, nibi ibaraẹnisọrọ pẹlu awọn oniroyin kan lori apejọ gbogboo ọlọdọọdun ati ipade awọn aṣoju ẹlẹẹkejile-lọgọta ti yoo bẹrẹ ni ọjọ kẹẹdogun,oṣu karun un si ọjọ kọkanle-logun ni Ipinlẹ Rivers. Gẹgẹ bi o ti sọ, eto ilera alakọbẹrẹ ti fori ṣọnpọn,ti awọn oludari orilẹ-ede si yẹ ki wọn wa ọna abayọ. NMA wa bura pe oun yoo ko awọn ọmọ ẹgbẹ jọ ni awọn idibo ti n bọ, ti oun yoo si sọ fun wọn pe wọn ko gbọdọ dibo fun awọn oludije ti ko ni ilana eto ti o han gbangba lori atunṣe eto ilera orilẹ-ede.


Gómìnà ìpínlẹ̀ Kano tẹ́lẹ̀ rí, Shekaráú, Fi APC sílẹ̀, Ó Darapọ̀ mọ́ NNPP

Gómìnà Ìpínlẹ̀ Kano tẹ́lẹ̀ rí, Sẹ́nétọ̀ Ibrahim Shekarau, ti fi ẹgbẹ́ òṣèlú All Progressives Congress, APC sílẹ̀,tí ó sì dara pọ̀ mọ́ ẹgbẹ́ òṣèlú New Nigeria Peoples Party, NNPP. Oludari Agba fun ẹgbẹ to n ṣatilẹyin fun Asiwaju Bọla Tinubu , AbdulMumin Jibrin, lo kede eyi loju opo Tiwita rẹ. Lẹyin naa, ẹgbẹ naa tun wa fi awọn aworan ijabọ olori NNPP, Rabiu Kwankwaso, si ile Shekarau sori Tiwita. Shekarau ṣoju Kano Central ni ile igbimọ aṣofin agba. Sẹnetọ,jẹ ẹni ọdun mẹrindin-laadorin (66) o si tun jẹ minisita eto ẹkọ Naijiria nigba kanri ati Gomina ipinlẹ Kano fun igba meji ni Naijiria.


Minamino Mi Ikọ̀ Southampton Tì Tì

Bákan náà lọmọ́ sorí fún ikọ̀ Southampton. Ìyà tó gbóná ni ikọ̀ Liverpool fi jẹ wọ́n níwájú àwọn olólùfẹ́ wọn pẹ̀lú àmì ayò 2-1. Bo tilẹ jẹ pe awọm ogbongẹ atamatase ikọ Liverpool bi Sadio Mane, Mohammed Salah ati Luiz Diaz ko kopa ninu ifẹsẹwọnsẹ naa, awọn to soju wọn ko gbẹyin rara. Ọmọ Southampton ni, Redmond lo kọkọ daya ja ikọ Liverpool nigba ti o jẹ goolu ni isẹju kẹtala. Ko pẹ rara ni Minamino da pada, lo ba di 1-1. Joel Matip lo fi ade de lori pẹlu goolu kejui fun ikọ Liverpool.


Minamino Mi Ikọ̀ Southampton Tì Tì

Ọmọ Southampton ni, Redmond lo kọkọ daya ja ikọ Liverpool nigba ti o jẹ goolu ni isẹju kẹtala. Ko pẹ rara ni Minamino da pada, lo ba di 1-1. Joel Matip lo fi ade de lori pẹlu goolu kejui fun ikọ Liverpool. Pẹlu esi ifẹsẹwọnsẹ yi, opin ija fi ife ẹyẹ idijẹ “English Premier League” laarin ikọ Liverpool ati ikọ Manchester City da ọjọ Abamẹta ti idijẹ naa fun saa ti a wa yi yoo wa si opin.


Minamino Mi Ikọ̀ Southampton Tì Tì

Pẹlu esi ifẹsẹwọnsẹ yi, opin ija fi ife ẹyẹ idijẹ “English Premier League” laarin ikọ Liverpool ati ikọ Manchester City da ọjọ Abamẹta ti idijẹ naa fun saa ti a wa yi yoo wa si opin.


Ikọ̀ Newcastle United Kọ Ojú Arsenal Sí Òrùn Ọ̀sán Gangan; Ìdíje UEFA Champions League Bọ́ Mọ́ Wọn Lọ́wọ́!

Gbogbo akitiyan Arsenal lati kopa ninu idije “UEFA Champions League” fun saa ti o n bọ ti ja si pabo latari bi ikọ Newcastle United se da erupẹ si gaari wọn. Ami ayo meji si odo (2-0) ni wọn ko le wọn lọwọ. Saka, atamatase Arsenal ti fi ẹdun ọkan rẹ han; o sọ pe awọn ko se daadaa rara. Xhaka, ẹni ti o jẹ balogun fun wọn sọ wipe wọn ko yẹ fun ẹni ti o n kopa ninu idije UEFA Champions League.


Big Brother Nàìjá ẹlẹ́ẹ̀keje bẹ̀rẹ̀ ní pẹrẹu. Awọn oluṣeto idije naa,fihan ninu fidio gigun iṣẹju kan ti o pin lori awọn ibaraẹnisọrọ lori ayelujara rẹ,o kede pe iṣafihan ọfẹ yoo nilo, ki awọn olukopa ṣafihan fidio iṣẹju mẹta lori sisọ nipa ara wọn fun biggie . “Ìtẹ́tígbọ́#BBNaija Season keje ti bẹrẹ,ṣe iwọ ni Efe tókàn, Miracle, Mercy, Laycon tabi Whitemoney? “Eyi ni asiko rẹ lati ṣafihan ohun ti o jẹ fun Biggie”


Gómìnà Tambuwal dín ìséde oní Wákàtí mẹ́rìnlé-lógún kù Ní Ìpínlẹ̀ Sókótó

Ní Àtẹ̀lé ìfitónilétí kan nípasẹ̀ Àwọn olórí Ààbò ní Ìpínlẹ̀ Sókóto,́ Gómìnà Àmínù Wàzírì Tambuwal, ti pàṣẹ láti dín ìséde oní wákàtí -lógún ọ̀hún kù ní Ìpínlẹ̀ náà. Ilana isede ti wọn tun gbeyẹwo yoo jẹ lati aṣalẹ si owurọ (6am-6pm) ni ilu Sokoto. Ninu atẹjade Kọmisana fun eto iroyin ni Sokoto, Isah Bajini,agbeyẹwo naa wa pelu erongba lati fun awon eniyan ni anfaani lati ṣọrọ aje wọn ati awon ọna atijẹ atimu miran. Àmọ́ ìjọba náà wá gba àwọn ará ìlu nímọ̀ràn pé, kí wọ́n máa wà ní àlàáfíà lórí ọ̀rọ̀ yìí, torí pé kò ní fàyè gba ẹnikẹni to ba rufin àti ìlànà ní Ìpínlẹ̀ náà.


Àwọn iṣẹ́ àkànṣe:Ẹ dá ṣẹ̀ríà fún àwọn olùgbaṣẹ́ṣe tí kò dúró déédé

Ìgbìmọ̀ tó ń mójútó owó ìfúnni ní àwọn ilé-ẹ̀kọ́ gíga (TETFund) ní Nàìjíríà, sọ pé ó ti fún àwọn ilé-ẹ̀kọ́ gíga tí ó ń jàǹfàní láti inú àwọn ìṣedúró rẹ̀ láṣẹ láti fòpin sí iṣẹ́ náà àti àwọn olùgbaṣé tí kò dúró déédé tí ó bá gbámú tó ń ṣe àwọn iṣẹ́ àkànṣe báṣubàṣu ní gbogbo àwọn ilé-ìwé gíga tìjọba. Akọwe Alaṣẹ TETFund, Sonny Echono, sọ eyi di mimọ ni ilu Abuja ni ipari ọsẹ, lakoko Ipade Gbogbogbo Ọdọọdun ti ọdun 2021, Ẹgbẹ Awọn akọṣẹmọṣẹ onirira Naijiria (PPAN), eyiti o tun ṣe idibo si awọn ipo alaṣẹ rẹ. Echono, ti o ṣalaye bi gbogbo nnkan ṣe gbowo lori ni bii ọdun kan sẹyin,o sọ pe ile-iṣẹ[i]ti n gbe igbesẹ lati wa wọrọkọ fi sada, ti o si ti n wa ọna lati koju ọwọn gogo naa. TETFund ṣafikun pe ile-ibẹwẹ n ṣiṣẹ pẹlu awọn alaṣẹ ilana fun atilẹyin lati ri daju pe ko si awọn iṣẹ akanṣe ti wọn ṣe pati ni awọn ile-ẹkọ to n janfani rẹ. [i]


Ọ̀ṣun 2022: Ọ̀gọ̀ọ́rọ́ Àwọn Olólùfẹ́ PDP ń Yípadà sí APC Ní ìjọba ìbílẹ̀ Ayédáadé

Ipò ẹgbẹ́ òṣèlú alátakò pàtàkì nípínlẹ̀ Ọ̀sun, People’s Democratic Party, PDP, ti dín kù gan-an nígbà tí ó lé ní ẹ̀ẹ́dẹ́gbẹ̀ta [500] lára àwọn ọmọ ẹgbẹ́ rẹ̀ ló ti kéde pé àwọn fẹ́ dara pọ̀ mọ́ ẹgbẹ́ òṣèlú All Progressive Congress, APC, ní ìjọba ìbílẹ̀ Ayedade ní ìpínlẹ̀ náà ṣaájú ìdìbò gómìnà ọjọ́ kẹrìndín-lógún, Oṣù Keje. Awọn aṣofin naa sọ pe, awọn iwọnba aṣeyori ti ẹgbẹ oṣelu Gomina Adegboyega Oyetọla ti ṣe laarin ọdun mẹta ati idaji sẹyin, lo jẹ ki awọn ṣe ipinnu naa. Awọn aṣaaju ẹgbẹ oṣelu APC nipinlẹ naa ṣe sọ pe iyapa apapọ naa jẹ itọka si otitọ pe ẹgbẹ naa yoo jawe olubori ninu ibo gomina to n bọ.


Málì yọwọ́ kúrò ní ìgbógun ti ẹkùn Jihadist

Ilé-ìgbìmọ̀ ìjọba Málì sọ pé òun yóò jáwọ́ lórí ipa gbígbógun ti jihadist Iwọ̀-oòrùn Áfíríkà, lẹ́yìn tí ó ti dínà mọ láti gba ipò Ààrẹ ẹgbẹ́ agbègbè náà. Bi orilẹ-ede naa ṣe kuro labẹ aabo G5 Sahel ni o tunbọ jẹ ki ipinya rẹ jinlẹ si lẹyin ti awọn orilẹ-ede ti wọn jọ pin aala jẹniya ni Oṣu Kini nipa bi wọn ṣe n fi dida ijọba pada si tiwantiwa falẹ. Ibatan ọgbọn iṣelu orilẹ-ede Mali pẹlu awọn alajọṣepọ rẹ iwọ-oorun, pẹlu agbara amunisin tẹlẹ Faranse,wa lara nnkan to ba orile-ede naa jẹ, ni pataki julọ ibawi aipẹ pẹlu Rọsia.


Orílè-èdè Sòmálíà Tún dìbò yan Ààrẹ Sheikh Mohamud

Orílè-èdè Sòmálíà dìbò yan Hassan Sheikh Mohamud sí ipò Ààrẹ fún ìgbà kejì lẹ́yìn ìdìbò ọlọ́jọ́ pípẹ́ ní ọjọ́ àìkú, ní orílẹ̀-èdè Iwọ̀ Áfíríkà tí ó wà ní hílàhílo, tí ó ń dojúkọ ìṣọ̀tẹ̀ àwọn ẹgbẹ́ mùsùlùmí kan àti ewu ìyàn. Lẹyin idibo togun gbọnnagbọnna laarin awọn oludije mẹrindinlogoji, awọn oṣiṣẹ ile-igbimọ aṣofin ka ibo mẹrinlale-nigba fun aarẹ tẹlẹri, Mohamud, pupọ ju iye ti o nilo lati bori oludije Mohamed Abdullahi Mohamed, ti gbogbo eniyan mọ si Farmaajo. Ibon ayẹyẹ dun ni olu-ilu Mogadishu, pẹlu ọpọlọpọ nireti pe ibo naa yoo dopin aawọ oṣelu ti o ti ju ọdun kan lọ, lẹyin igba ti akoko Farmaajo pari ni oṣu keji,ọdun 2021 laisi idibo. Wọn bura fun Mohamud, ẹniti o jẹ aarẹ tẹlẹ lati ọdun 2012-2017, ni kete ti wọn ka ibo ti o si n ṣe adehun bi o ti n ba awọn ọmọ orilẹ-ede naa sọrọ.


Aṣojú ẹgbẹ́ APC ní ìpínlẹ̀ Kàdúná àti Niger Fòhùntẹ̀ lu Tinúubú

Àwọn aṣojú ẹgbẹ́ òṣèlú All Progressives Congress ní ìpínlẹ̀ Kàdúná àti Niger ti fọwọ́sí èròńgbà fún ipò ààrẹ olóyè ẹgbẹ́, Asiwájú Bọ́lá Tinúubú. Gẹgẹ bi atẹjade ti ile- iṣẹ ibaraẹnisọrọọ Tinubu gbe jade, awon asoju APC ni Kaduna, pelu Gomina Nasir El-Rufai ti fọwọsọya atileyin wọn fun Tinubu ni ọjọbọ. Nigba to n sọrọ nibi ipade kan pẹlu awọn aṣoju naa, Tinubu ni oun kerora ipadanu ẹmi, iparun dukia, ati ẹru ti ailaabo ti gbe sọkan awọn idile, agbegbe, ati ijọba ipinlẹ naa.


NGO ṣe ìfilọ́lẹ̀ Ilé-akéde fún oko dídá ní  Nàìjíríà

Láti ṣe àlékún ìṣelọ́pọ̀ àgbẹ̀ ní orílẹ̀-èdè Nàìjíríà, Ẹgbẹ́ tí kìí ṣe tìjọba (NGO), ti ṣe ìfilọ́lẹ̀ ilé-akéde asọ̀rọ̀mágbèsì fún iṣẹ́ ọ̀gbìn láti dé ọ̀dọ̀ àwọn àgbẹ̀ ní àwọn agbègbè ìgbèríko lórí àwọn iṣé-ọ̀gbìn tí ó dára jùlọ. Nigba ti o n sọrọ pẹlu awọn ti o nii ṣe ni akoko ifilọlẹ ile-akede asọrọmagbesi naa ni ilu Abuja, Oludari eto, Farm Radio International Initiatives (FRI), Ian Pringle, sọ pe eyi waye latari ati maa fun awọn eniyan nimọ,ikede ati atilẹyin awọn iyipada rere ni eka iṣẹ-ogbin. Bakannaa, Pringle sọ pe idagbasoke naa yoo koju awọn adanu to maa n waye lẹyin ikore , mu jije mimu dara si,mu iduroṣinṣin igbelaruge aabo ounje ati ti oniruuru ounjẹ ti awọn ọmọ orilẹ-ede Naijiria n pese ati n jẹ yoo si tun dara si.


Liverpool fa aṣọ iyì Chelsea ya nígbà tí wọ́n jáwé olúborí nínú ìdíje FA CUP

Ẹgbẹ́ agbábọ̀ọ̀lù Chelsea bá Liverpool fa kàngbọ̀n lóri pápá, nígbàtí kò sí ẹni tó mi àwọ̀n nínú wọn tí wọ́n fi parí. Liverpool ṣẹ̀dá àwọn àyè tó dára jùlọ ní ìdajì akọ́kọ́ pẹ̀lú Luis Diaz lọ́pọ̀lọpọ̀ ìgbà, ṣaájú kí Chelsea tó padà wá ní ìdajì kejì, pẹ̀lú Alonso. Lẹ́yìn tí ẹgbẹ́ agbábọ̀ọ̀lù méjèjì ti fi yé ara wọn pé ọ̀gá làwọn méjèjì, ni wọ́n bá kọrí sí èyí tí àwọn olóyìnbó pèní penalty kick, ibẹ̀ni Liverpool ti lu Chelsea ní àmi àyò mẹ́fà sí máàrún tí wọ̀n sì gba ife FA Cup ní ọjọ́ Sátidé. Ọláyinká Akíntọ́lá.


Igbákejì Ààrẹ Orílẹ̀-èdè Nàíjiríà bu ẹnu àtẹ́ lu pípa ọmọ ilé ìwé ní ìpínlẹ̀ sokoto

Igbákejì Ààrẹ orílẹ̀-èdè Nàíjiríà, Ọ̀jọ̀gbọ́n Yemi Osinbajo ti fèsì sí ikú ọmọ ilé ìwé Shehu Shagari College of Education, ìpínlẹ̀ Sokoto, ó se àpèjúwe ìṣẹ̀lẹ̀ náà gẹ́gẹ́ bi èyí tí kò bójúmu. Deborah Samuel, ọmọ ilé-ìwé ti ilé-ẹ̀kọ́ náà ni wọ́n pa nípasẹ̀ àwọn ènìyàn láabi kan ní ọjọ́bọ̀ fún ẹ̀sùn ìsọ̀rọ̀ lòdì sí ànábì Muhammad (SAW). Ọ̀jọ̀gbọ́n Osinbajo sọrọ, ósì bu ẹnu àtẹ́ lu ìṣẹ̀lẹ̀ náà ní àyè ààrẹ ti Pápákọ̀ òfurufú Nnamdi Azikiwe ní ọjọ́ọ Jímọ̀. Ọláyinká Akíntọ́lá.


Olórí Orílẹ̀-èdè Nàíjiríà bu ẹnu àtẹ́ lu pípa ọmọ ilé ìwé kan ní ìpínlẹ̀ sokoto lọ́nà àìtọ́

Ààrẹ Muhammadu Buhari Bu ẹnu àtẹ́ lu iwa ibi tí àwọn jàndùkú ṣe ní ìpínlẹ̀ Sokoto, èyí tí ó yọrí sí ìwà ipá, bíba dúkìá jẹ́ àti pípa ọmọ ilé ẹ̀kọ́ Shehu Shagari College of Education, Sokoto,tí orúkọ rẹ̀ njé Deborah Samuel, lẹ́yìn ẹ̀sùn tí wọ́n fi kàń wípé ósọ̀rọ̀ lòdì sí Muhammad. (SAW), Ànábì Islam ní Ọjọ́bọ̀. Ààrẹ Buhari sọ pé ìròyin pípa ọmọbìrin náà nípasẹ̀ àwọn ọmọ ilé-ìwé akẹgbẹ́ rẹẹ̀ jẹ́ ohun tí a gbọdọ̀ kọbi ara sí ní kíá kíá àtipé wọn kò gbọdọ̀ ṣe ojúṣàájú nínu ìwádìí lóri gbogbo ohun tó ṣẹlẹ̀ ṣaájú àti lákòkóò ìṣẹ̀lẹ̀ náà. Yàtọ̀ síyẹn, àwọn aṣáájú ẹ̀sìn máa ń wàásù pé kì í ṣe onígbàgbọ́ ló máa ṣèdájọ́ ìwà elòmíràn. A gbọ́dọ̀ yọ̀n dàa fún aláṣẹ tí a yàn láti bójú tó irú àwọn ọ̀ràn bẹ́ẹ̀ nígbà tí wọ́n bá dìde. Ààrẹ bá ìdílé ọmọ ilé-ìwé tí ó kú kẹ́dùn wọ́n sì gbàdúrà fún àwọn tí ó farapa pé kí Olúwa mú wọn láradá.


Yàtọ̀ síyẹn, àwọn aṣáájú ẹ̀sìn máa ń wàásù pé kì í ṣe onígbàgbọ́ ló máa ṣèdájọ́ ìwà elòmíràn. A gbọ́dọ̀ yọ̀n dàa fún aláṣẹ tí a yàn láti bójú tó irú àwọn ọ̀ràn bẹ́ẹ̀ nígbà tí wọ́n bá dìde. Ààrẹ bá ìdílé ọmọ ilé-ìwé tí ó kú kẹ́dùn wọ́n sì gbàdúrà fún àwọn tí ó farapa pé kí Olúwa mú wọn láradá. Ọláyinká Akíntọ́lá


Ọwọ́ Ajọ EFCC tẹ afurasí oníjibìtì ori ẹ̀rọ ayélujára mẹ́tàlélógún nílùú Ìbàdàn

Ajọ to n gbogun ti sise owo ilu kumo-kumo, (EFCC) ekun ti Ibadan ti mu awon afurasi onijibiti ori ẹrọ ayelujara metalelogun (23) ni ilu Ibadan ti i se olu ilu ipinle Oyo ni ekun gusu iwo oorun orile ede Naijiria. Gege bi ọga ẹka iroyin ati ikede ajọ EFCC, Wilson Uwajaren se salaye, pe mẹrindinlogun (16) ninu awọn afurasi ọhun ni wọn fi oniruuru ẹ̀sùn jibiti ori ẹrọ ayelujara kan latari awọn ohun ti wọn ka mọ wọn lọ́wọ́ lori ẹrọ alagbeka wọn ati awọn nnkan miran ti wọn ri gba lọwọ wọn, nigba ti isẹ́ iwadii si n tesiwaju lori awọn meje to ku. O wa salaye pe gbogbo awọn afurasi wọnyi ni yoo foju ba Ile ẹjọ́ ni kete ti isẹ iwadii ba ti pari. Awọn afurasi wọnyi ni ajọ EFCC gbamu ni ọjọ kejila osu yii ni agbegbe Apata, Jericho ati Ire Akari Estate ni ilu Ibadan. Awọn ohun ti wọn ri gba lọwọ wọn ni ọkọ ayọkẹlẹ (7), ẹrọ alagbeka, ẹrọ agbélétan ti a mọ si (laptop) ati awon oniruuru iwe to tọka si isẹ jibiti ti wọn ń se. Abiola Olowe Ibadan


Ẹ dìbò fún mi, gẹ́gẹ́ bí gómìnà ìpínlẹ̀ Ọ̀yọ́ láti mú àyípadà rere wá- Asofin Fọlarin

Asofin agba, Sentor Teslim Fọlarin naa ti fi erongba rẹ han lati dije du ipo gomina ninu eto idibo to n bọ. Asofin Folarin, ẹni ti ogunlọgọ awọn ololufẹ rẹ ati ololufẹ ẹgbẹ́ oselu All Progressive Congress, APC tẹle lẹyin lait ṣ atiẹlyin fun un nibi ti o ti eorngba rẹ han lati dije du ipo gomina ipinlẹ Ọyọ lati mú ayipada rere wá , ni eyi ti isẹ́ ati osì yoo se di afisẹyin ti eegun n fi asọ fún awọn ọmọ bibi ati olugbe ipinlẹ Ọ̀yọ́ . Bakan naa ni ọkan lara ọmọ Ile igbimọ asofin agba to n s’oju ẹkun gusu Ọyọ labẹ Asia egbe oselu People’s Democratic party PDP, asofin Kola Balogun naa fi asiko ọhun sọ sita pe oun ti darapọmọ ẹgbẹ oselu APC. Asofin Balogun, ẹni ti alaga ẹgbẹ oselu APC, asofin Isaac Omodewu gba tọwọ-tẹsẹ sinu ẹgbẹ́ naa jẹ ki o di mimọ pe asiko ti to lati gba ipinlẹ Ọyọ kuro ninu jagidi-jagan to n fi ojoojumọ gbeeru si. Lara awọn to tun tẹwọgba asofin Balogun ni Job Mojeed Olaoya; Asofin Teslim Folarin; asofin. Segun Odebunmi; Senator Abdulfatai Bihari; asofin Yẹmi Aderibigbe ati awon eekan miran.


Asofin Balogun, ẹni ti alaga ẹgbẹ oselu APC, asofin Isaac Omodewu gba tọwọ-tẹsẹ sinu ẹgbẹ́ naa jẹ ki o di mimọ pe asiko ti to lati gba ipinlẹ Ọyọ kuro ninu jagidi-jagan to n fi ojoojumọ gbeeru si. Lara awọn to tun tẹwọgba asofin Balogun ni Job Mojeed Olaoya; Asofin Teslim Folarin; asofin. Segun Odebunmi; Senator Abdulfatai Bihari; asofin Yẹmi Aderibigbe ati awon eekan miran. Abiola Olowe Ibadan


Ààrẹ Buhari kí Olórí orílẹ̀-èdè UAE Tuntun kú oríre

Ààre Muhammadu Buhari kí Ààrẹ titun ti United Arab Emirates, Sheikh Mohamed bin Zayed, tí ó jẹ Ààrẹ ìjọba nípasẹ̀ ìjọba àpapọ̀ ti ìjọba gẹ̀ẹ́sì láti dípò arákùnrin rẹ̀, Olóògbé Sheikh Khalifa Bin Zayed. Ààrẹ Buhari tún sọ síwájú pé “Nigeria níretí ìfọwọ́sowọ́pọ̀ ńlá pẹ̀lú UAE èyítí ó ti jẹ́ ìrànlọ́wọ́ púpọ̀ fún orílẹ̀-èdè Nàíjiríà ní títọpa àwọn ohun-ìní arúfin àti wíwá àwọn owó àìtọ́. Ọláyinká Akíntọ́lá


Ẹ̀yin oníròyìn, ẹ jẹ́ kí ẹ̀mí yín wúlò ju isẹ́ ìròyìn lọ

Igbákejì Ọ̀gá àgbà Ilé ẹ̀kọ́ Fáfiitì Àjáyi Crowder, Ọ̀jọ̀gbọ́n Muyiwa Popoola ti gba àwọn oníròyìn níyànjú pé kò sí ìròyìn tó se iyebíye bí ẹ̀mí akọròyìn. Ọ̀jọ̀gbọ́n Popoola ti o jẹ oludanilẹkọọ nibi eto ti ẹgbẹ́ oniroyin, NUJ ìpínlẹ Ọ̀yọ́ se fún ayẹyẹ ọjọ́ Ominira oníròyìn Lagbaaye, “World Press Freedom Day”, eleyi ti wọn pe akori rẹ ni ” ÌSISẸ́TỌ̀ ÀWỌN ONIROYIN, IGBEKẸLE ARA ILU ATI ETO IDIBO ỌDUN 2023″ (MEDIA VIABILITY, PUBLIC TRUST & 2023 GENERAL ELECTIONS). Eto ọhun lo waye ni gbọngan Dapo Aderogba ni inu ọgba NUJ ti o wa ni agbegbe Iyaganku ni ilu Ibadan, ipinlẹ Ọ̀yọ́ ni ẹkun gusu Iwọ oorun orilẹ ede Naijiria. Nigba ti Ọ̀jọ̀gbọ́n Popoola salaye fun gbogbo oniroyin lati ri idaju pe wọn fi iwa ọmọluabi se agbekalẹ iroyin wọn pẹlu awọn ede to dun un gbọ leti, ti ko ni ru ibinu awọn tọ́rọ̀ ba kan soke ki awọn ara ilu ba le ri oniroyin gẹgẹ bi ọmọluabi to se fi ọkan tan. Popoola tun te siwaju lati ro awon oniroyin ki won fi ogbon se ise iroyin ki won si wadi gbogbo ohun gbogbo daju lati mẹ eyi ti i se otito ki won ma baa fi ẹmi wẹn we’wu bi ọkan lara awọn ti ko din ni Ogọgọrun un Mesan (9000) oniroyin ti wọn padanu ẹmi wọn laarin ọdun 2012 si asiko yii latari ‘Ai fele ke’bosi” Saaju ni Alaga egbe oniroyin ni ìpínlẹ Ọ̀yọ́ , Comrade Ademola Babalola ti fi idunnu rẹ han si gbogbo awẹn to peju lati se ayẹyẹ Ọjọ Ominira Oniroyin ti ọdun yii ti o si gba ladura pe oju gbogbo wọn a maa rọ́dún. Lara awọn ti o peju sibẹ ni Baba isalẹ ẹgbẹ oniroyin ni ìpínlẹ Ọ̀yọ́ , Arch.


Nigba ti Ọ̀jọ̀gbọ́n Popoola salaye fun gbogbo oniroyin lati ri idaju pe wọn fi iwa ọmọluabi se agbekalẹ iroyin wọn pẹlu awọn ede to dun un gbọ leti, ti ko ni ru ibinu awọn tọ́rọ̀ ba kan soke ki awọn ara ilu ba le ri oniroyin gẹgẹ bi ọmọluabi to se fi ọkan tan. Popoola tun te siwaju lati ro awon oniroyin ki won fi ogbon se ise iroyin ki won si wadi gbogbo ohun gbogbo daju lati mẹ eyi ti i se otito ki won ma baa fi ẹmi wẹn we’wu bi ọkan lara awọn ti ko din ni Ogọgọrun un Mesan (9000) oniroyin ti wọn padanu ẹmi wọn laarin ọdun 2012 si asiko yii latari ‘Ai fele ke’bosi” Saaju ni Alaga egbe oniroyin ni ìpínlẹ Ọ̀yọ́ , Comrade Ademola Babalola ti fi idunnu rẹ han si gbogbo awẹn to peju lati se ayẹyẹ Ọjọ Ominira Oniroyin ti ọdun yii ti o si gba ladura pe oju gbogbo wọn a maa rọ́dún. Lara awọn ti o peju sibẹ ni Baba isalẹ ẹgbẹ oniroyin ni ìpínlẹ Ọ̀yọ́ , Arch. Bamidele Samson, Gomina ipinle Kano teleri, ti o tun jẹ Oludije fun ipo Aare labe asia egbe oselu New Nigeria People’s Party, NNPP Senator Rabiu Musa Kwankwanso ti igbakeji alaga ẹgbẹ NNPP ni ẹkun gusu Iwọ oorun, Omooba Ademola Ayoade soju fun, ati awon eekan ninu isẹ iroyin ni ìpínlẹ Ọ̀yọ́ . Abiola Olowe Ibadan


Bamidele Samson, Gomina ipinle Kano teleri, ti o tun jẹ Oludije fun ipo Aare labe asia egbe oselu New Nigeria People’s Party, NNPP Senator Rabiu Musa Kwankwanso ti igbakeji alaga ẹgbẹ NNPP ni ẹkun gusu Iwọ oorun, Omooba Ademola Ayoade soju fun, ati awon eekan ninu isẹ iroyin ni ìpínlẹ Ọ̀yọ́ . Abiola Olowe Ibadan


Àwọn Olórí orílẹ̀-èdè Nàíjiríà Ṣọ̀fọ̀ Ikú Ààrẹ UAE, Late Sheikh Khalifa

Ààrẹ Muhammadu Buhari sọ pé ikú Ààrẹ orílẹ̀-èdè United Arab Emirates (UAE) Sheikh Khalifa Bin Zayed Al Nahyan ti jayé lólè ọ̀kan lára àwọn aṣáájú tó wúni lórí jù lọ lákòókò yìí. Ilé-iṣẹ́ Ìjọba ti UAE ti kéde pé wọn yóò fi ogójì ọjọ́ ṣe ìdárò tí àṣìà orílẹ̀-èdè yóò wà ní ìdajì àti títi àwọn ilé-iṣẹ́ àjọ, ilé-iṣẹ́ òṣìṣẹ́ àpapọ̀, ìpele agbègbè àti ti aládàáni fún ọjọ́ mẹ́ta Olóògbé tí a bí ní ọdún 1948, kò fibẹ́ẹ̀ jáde síta láti ìgbà tí ó ti ní ìkọlù àìlegbàpágbẹ́sẹ̀ ní ọdún 2014, arákùnrin rẹ̀, Abu Dhabi ọmọọba Mohammed bin Zayed, ni a ti rí bíi adarí UAE ní àwọn ọdún díè sẹ́yìn. Ọláyinká Akíntọ́lá


Mo ṣèlérí láti ran Orílẹ̀-èdè south sudan lọ́wọ́ – Aarẹ Muhammadu Buhari

Ààrẹ Muhammadu Buhari ti ṣèlérí pé orílẹ̀-èdè Nàìjíríà yóò ran orílẹ̀-èdè South Sudan lọ́wọ́ láti gbógun ti ìwà ipá, àti dídá ìṣọ̀kan padà bọ́ sípò ní orílẹ̀-èdè náà. Ààrẹ ṣe àdéhùn yìí ní ọjọ́ Jímọ̀ ní Ilé-ìgbìmọ̀ Ìpínlẹ̀, Abuja, lákòkóò tí ó ngba àwọn olùgbó, aṣojú pàtàkì Ààrẹ Salva Kiir Mayardit ti orílẹ̀-èdè South Sudan, Ọ̀gbẹ́ni Albino Mathom Ayuel. Ó sọ ipò tí ìṣákóso rẹ̀ bá nílẹ̀ ní agbègbè àríwá-ìwọ̀ orùn ní orílẹ̀-èdè Nàìjíríà ní ọdún 2015 fún aṣojú pàtàkì South Sudan. Ọláyinká Akíntọ́lá


À ń fé àtìlẹ́yìn ìlú òkèèrè nínú òṣèlú àwa obìnrin orílẹ̀-èdè Nàíjiríà – Ìyáàfin Aisha Buhari

Ìyáàfin Ààrẹ Nàíjiríà, Ìyáàfin Aisha Buhari, ti pe àwọn aṣojú orílẹ̀-èdè tí ó jẹ́ aṣojú ní orílẹ̀-èdè Nàíjiríà, láti ríi dájú pé àwọn obìrin ní ipa nínú òṣèlú. Gẹ́gẹ́bí ọ̀rọ̀ ìyáàfin, èyí ti di dándàn nítorí ìwúlò àwọn obìrin nínú ìdàgbàsókè orílẹ̀-èdè Nàíjiríà. Ìyàwó Ààrẹ orílẹ̀-èdè Nàíjiríà tún ké sí àwọn aṣojú ìjọba láti pèse ìrànlọ́wọ́ fún àwon ìyàwó olórí ilè Áfíríkà, láti jẹ́ kí wọ́n le ṣe afárá kí wọ́n sì gba àlàáfíà dípo ogun. Ìyáàfin Buhari ṣe ìfilọ́lẹ̀ yìí ní Abuja, olú-ìlú orílẹ̀-èdè Nàíjiríà, nígbàtí ó gbàlejò àwọn olórí obìnrin ti aṣojú ìjọba ìlú òkèèrè, Àwọn ilé-iṣẹ́ gbogbogbò àti àwọn ìyàwó asojú orílẹ̀-èdè Nàíjiríà sí àpèjẹ ní ilé ńlá orílẹ̀-èdè Nàíjiríà. Ọláyinká Akíntọ́lá


Ààrẹ Buhari bu ọwọ́ lu ìwé òfin mẹ́ta

Ààrẹ Muhammadu Buhari ti buwọ́lu ìwé òfin, àwọn ìwé òfin mẹ́ta tí ó ní èrò láti dẹ́kun owó kíkójẹ lónà àìtọ́, àti dáá àwọn tí ó ń kówó fún aẁọn oníjàgìdíjàgan/Ìlànà ìnáwó ní Nàíjiríà. Àwọn ìwé-òfin náà jẹ́: Nínáwó ní àìtọ́ (Ìdènà àti Ìdádúró) 2022, Jàgídíjàgan (Ìdènà àti Ìdádúró) 2022, àti àwọn Ìlànà ti arúfin (Ìgbapàdà àti Ìsàkóso) 2022. Nígbàtí ó ńsọ̀rọ̀ ní ayẹyẹ ìbuwọ́lù kan ní Ìgbìmọ̀, Ilé-ìgbìmọ̀ Ìpínlẹ̀ Abuja, Ààrẹ ṣe àpéjúwe àwọn òfin náà bí ó ti wà ní ìbámu pẹ̀lu ìṣàkóso láti jagun ìbàjẹ́ àti àwọn iṣẹ́ ìnáwó tí kò tọ́, bákànnáà tí ó ṣe pàtàkì sí ètò ìṣàkóso ìjọba àti ìdàgbàsókè orílẹ̀-èdè Nàíjiríà. Ọláyinká Akíntọ́lá.


Ààrẹ Buhari rawọ́ ẹ̀bẹ̀ sí àwọn Olùkọ́ Fáfitì lóri ìyanṣélódì.

Ààrẹ Muhammadu Buhari ti rawọ́ ẹ̀bẹ̀ sí ẹgbẹ́ tó mójútó ètò ẹkọ orílẹ̀-èdè pé kí wọ́n ro ti àwọn akẹ́kọ̀ọ́, kí wọ́n sì fòpin sí ìyanṣélódì tó ń lọ lọ́wọ́ nítorí ire orílẹ̀-èdè Nàíjiríà. Àwọn olùkọ́ ilé-ẹ̀kọ́ gíga ti ṣe ìfilọ́lẹ̀ ọ̀sẹ̀ méjìlá mìíràn ní àfikún ìgbésẹ̀ wọn bí ìdúnàdúrà mìíràn ṣe bẹ̀rẹ̀ ní Ọjọ́bọ̀ ọ̀sẹ̀ yìí. Ààrẹ náà tún rọ àwọn ọmọ ilé-ìwé ní àwọn ilé-ẹ̀kọ́ gíga ti ìlú Nàíjiríà láti ní sùrúù bí ìjọba ṣe ń gbìyànjú láti kojú àwọn ìṣòro tí ó wà nínú ètò ilé-ẹ̀kọ́ gíga ti orílẹ̀-èdè Nàíjiríà. Ọláyinká Akíntọ́lá


Ààrẹ Mùhámmádù Bùhárí ń darí àpéjọ ìgbìmọ̀ aláṣẹ

Ààre Mùhámmádù Bùhárí ń darí ìpàdé ọlọ́sẹ̀ẹ̀sẹ̀ Ìgbìmọ̀ Aláṣẹ àpapọ̀ lọ́wọ́lọ́wọ́ ní ilé-iṣẹ́ Ààrẹ, Víllà ,ní ìlú Àbújà. Awọn ti o wa nijoko nibi ipade ti o bẹrẹ ni deede agogo mẹsan owurọ, ni Igbakeji Aarẹ Yẹmi Ọsinbajo; Akọwe fun ijọba apapọ, Boss Mustapha,Ọga agba fun awọn oṣiṣẹ lapapọ, Dokita Fọlaṣade Yẹmi-Ẹsan ati Ọga agba fun awọn Oṣiṣẹ Aarẹ, Ọjọgbọn Ibrahim Gambari. Awọn minisita to tun wa nijoko ni; the adajọ gbogbogboo ati Minisita fun Idajọ Abubakar Malami,alaye ati aṣa, Lai Mohammed,alumọni omi, Suleiman Adamu, Sayẹnsi ati amayedẹrun Ogbonnaya Onu, ọrọ agbofinro, Muhammad Dingyadi,ọrọ irilẹ-ede, Rauf Aregbesola and idagbasoke idaraya ati Ọdọ, Sunday Dare. Awọn miiran ni Minisita Ipinlẹ fun alumọni inu ilẹ ati Idagbasoke Irin, Uche Ogar, Minisita ipinlẹ fun Agbara, Jedy Agba, ati alabaṣiṣẹpọ rẹ, iṣẹ ati Ibugbe, Mu’azu Sambo. Awọn ọmọ ẹgbẹ miiran n kopa lati awọn ọfiisi wọn ni Abuja. Awọn alaye nigbamii……..


Àwọn Gómìnà orílẹ̀-èdè Russia mẹ́rin kọ̀wé fiṣẹ́ sílẹ̀ nítorí ìjẹníyà

Àwọn gómìnà agbègbè mẹ́rin ní orílẹ̀-èdè Russia ti fi ipò sílẹ̀ ní ọjọ́ Ìṣẹ́gun, bí orílẹ̀-èdè náà ṣe ń gbaradì lati mú ìdàgbàsókè ètò ọrọ̀-ajé wọn. Àwọn olori agbegbe Tomsk, Saratov, Kirov ati Mari El ti kede ifiṣẹ silẹ wọn lẹsẹkẹsẹ, ti olori agbegbe Ryazan si sọ pe oun ko ni kopa fun sáà miiran. Wọn yan awọn gomina agbegbe Russia,ti wọn si wa labẹ iṣelu Kremlin. Ọpọlọpọ awọn gomina to jẹ aṣoju awọn agbegbe nibi ti ẹgbẹ ijọba United Russia ti ni awọn ipin ibo ti ko pọ ni awọn idibo ile-igbimọ ni ọdun to kọja. Wọn maa n yọ Awọn gomina ti ko ṣe daradara kuro ni ọfiisi wọn


Ààrẹ bìnrin àkọ́kọ́ Hungary bẹ̀rẹ̀ iṣẹ́

Ààrẹ obìnrin àkọ́kọ́ orílẹ̀-èdè Hungary, Katalin Novak,wọṣẹ́ ní ọjọ́ Ìṣẹ́gun. Ile aṣofin yan Novak gẹgẹ bi Aarẹ orilẹ-ede Hungary ni ọjọ kẹwaa, Oṣu Kẹta,lẹyin idibo rẹ, Novak sọ pe oun fẹ jẹ Aarẹ alafia. Ayẹyẹ ibura yoo waye ni owurọ ọjọ abamẹta, ni Kossuth Square, ni iwaju Ile-igbimọ.


Ẹ máá fi ẹ̀tọ́ wa dùnwá

Awọn oṣiṣẹ eto ilera nipinlẹ Abia ni ana fi ẹhonu wọn han latari owo oṣu mejila wọn ti wọn ko san, ti won si n banujẹ wi pe ijọba ipinlẹ naa ti sọ igbimọ naa di ibi ibanujẹ, irora, ati iku. Awọn oṣiṣẹ Igbimọ iṣakoso ile-iwosan Ipinlẹ Abia sọ eyi ni Umuahia ni ọjọ iṣẹgun, ọjọ kọkandin-logun, Oṣu Kẹrin, lakoko ifẹhonuhan. Àwọn òṣìṣẹ́ náà halẹ̀ mọ́ Gómìnà ìpínlẹ̀, Okezie Ikpeazu, àti ìjọba ìpínlẹ̀ náà lati gbe wọn lọ sí ilé ẹjọ́, àti síwájú ojúbọ kan tí ó burú jàì kan ní ìpínlẹ̀ Anambra. Awọn oṣiṣẹ naa di opopona Aba ti o kunju ti wọn si n yira mọlẹ lopona,bẹẹ naa si ni wọn n ke pe ki Ọlọrun ko ṣaanu awọn. Alága ẹgbẹ́ òṣìṣẹ́ ìṣègùn àti ìlera ní orílẹ̀-èdè Nàìjíríà, Ẹ̀ka HMB, Mary Wokoma, sọ ní ọ̀sẹ̀ mẹ́ta sẹ́yìn nígbà tí ìfẹ̀hónú náà bẹ̀rẹ̀, ìjọba ìpínlẹ̀ náà rọ àwọn òṣìṣẹ́ náà pé kí wọ́n bẹ̀rẹ̀ sí í ṣiṣẹ́ pẹ̀lú ìdánilójú láti sanwó wọn láàárín ọ̀sẹ̀ méjì.


Ìdìbò 2023:Má jẹ̀ẹ́ kẹ́rù bà ọ́,mo wà lẹ́yìn rẹ digbí

Gómìnà ìpínlẹ̀ Kánò ní iwọ̀ oòrùn àríwá orílẹ̀-èdè Nàìjíríà, Ọ̀mọ̀wé Umar Ganduje ti fọwọ́sí i fún igbákejì rẹ̀ Dókítà Nasiru Yusuf Gawuna, gẹ́gẹ́ bí olùdíje ipò gómìnà fún ẹgbẹ́ òṣèlú All Progressives Congress ní ìpínlẹ̀ ńàa. Kọmisana fun ijọba ibilẹ ati ọrọ-ọba ti o ṣẹṣẹ kuro, Murtala Sule Garo tun fọwọsi Gawuna gẹgẹ bi oludije, fun idibo gbogbogbo 2023 ti n bọ ni ilu iṣowo atijọ Kano. O so eyi di mimọ lasiko ipade awọn agbẹnusọ ẹgbẹ oselu All Progressives Congress (APC) ni ipinlẹ na, to waye ni Africa House,ile-iṣẹ ijọba,ni ilu Kano. O ni awọn ṣe ipinnu naa nigba ti won ti fohunsọkan lẹyin ifọrọwanilẹnuwo lọpọlọpọ pẹlu gbogbo awon gboogi ẹgbẹ naa,o tun sọ siwaju pe gbogbo ilana ẹgbẹ ni wọn ti tẹle ki wọn too ṣe ipinnu ọhun.


Àwa kò sí nídìí ìwà ìbàjẹ́ o

Ìgbìmọ̀ tó ń mójútó ọ̀rọ̀ Ààlà ní Orílẹ̀-èdè Nàìjíríà, NBC, sọ pé òun kò jẹ̀bi èyíkéyìí irú ìwà ìbàjẹ́ kankan, pé òun kò yẹ̀ lórí àdéhùn ìlànà iṣẹ́ òun. Eyi waye lẹyin ẹsun iwa ibajẹ ti Gomina ipinlẹ Rivers, ọgbẹni Nyesom Wike fi kan Igbimọ naa lori awuyewuye aala laarin ipinlẹ Rivers ati awọn ipinlẹ Imo ni Guusu ati Guusu ila oorun Naijiria lẹsẹsẹ. Oludari Agba ile-iṣẹ NBC, Adamu Adaji ṣe alaye naa nibi apejọ iroyin pẹlu awọn oniroyin ni Abuja, olu-ilu orilẹ-ede Naijiria. Ọgbẹni Adaji sọ pe Gomina Ipinlẹ Rivers ni o wa nidi bi idajọ lori isala aala naa ko ṣe tii pari, nitori pe Igbimọ ati awọn ẹgbẹ miiran ti gba ọpọlọpọ iyanju lati fẹnu ko lori ọrọ naa.


A kò ní lọ sílú òkèèrè fún ìtọ́jú ara mọ́

Ìjọba Nàìjíríà sọ pé orílẹ̀-èdè ti ṣetán láti di ibùdó-àjò fún àwọn tó ń lọ sí òkèèrè fún ìtọ́jú ara. Minisita fun Alaye ati Aṣa, Alhaji Lai Mohammed ṣe afihan eyi ni ọjọ iṣẹgun nigba ti o bẹrẹ irin-ajo lọ si ile-iwosan Duchess International Hospital ti o wa ni Ikẹja,ni ilu-Eko,guusu iwọ oorun, Naijiria. Nipa ṣiṣe bẹẹ, aṣa irin-ajo fun itọju ara yoo dinku ni Naijiria. Lọwọlọwọ bayii, awọn aririn ajo fun itọju ara lati ọpọlọpọ apakan Iha Iwọ-oorun Sahara ti Adulawọ ti n wa gba itọju ara nibẹ. Minisita naa sọ pe awọn iṣẹ ti ile-iwosan naa yoo maaṣe yoo din ẹẹdẹgbẹta biliọnu naira ti awọn ọmọ orilẹ-ede Naijiria n na lori irin-ajo itọju ara ku ni ọdọọdun,igbesẹ ti yoo tọju ifiṣura ajeji ati alekun owo ilẹ okeere. Oye ile-iwosan Duchess International ni lati mu itọju ilera agbaye todangajia ni iwọn owo ti ko jara lọ.


Adelabu Fi Èròǹgbà Rẹ̀ Hàn Fún Ipò Gómìnà Ní Ìpínlẹ̀ Ọ̀yọ́

Igbakeji gomina ile ifowopamọsi apapọ ti Naijiria (CBN) tẹlẹri ati oludije fun ipo gomina nigba kan ri ninu ẹgbẹ oselu APC ni ipinlẹ Ọyọ lọdun 2019, Oloye Adebayo Adelabu ti sọ pe oun setan lati dije du ipo gomina ipinle naa, nigba keji, lori pèpéle ti ẹgbẹ oselu APC. Adelabu sọrọ yii lọjọ Aje to kọja nigba to n ba awọn oniroyin sọrọ, nibi to ti fẹsun kan Gomina Seyi Makinde pe lati igba ti o ti gori oye ni iwa jijagidijagan, iwa ibajẹ ati ipaniyan ti peleke si ni ipinlẹ naa. O sọ pe oun yoo mu oun gbogo pada bọ sipo ti wọn ba le dibo yan oun gẹgẹ bi gomina ipinlẹ naa.


Ẹnikẹ́ni Tí Ó Bá Kópa Nínú Ìwà Èbùrú Yóò Fojú Ba Ilé Ẹjọ́- NYSC

Isakoso ajọ agunbanirọ (NYSC) ti ṣalaye pe ajọ naa ti pinnu bayi lati ma se jafara lati fa ẹnikẹni ti o ba kọpa ninu iwa eburu ti o lodi si ofin ajọ naa le ọwọ ofin. Eyi jẹyọ ninu atejade Oludari eto iroyin ajọ naa, Mr Eddy Megwa, Oludari Agba ti NYSC, Major General Shuaibu Ibrahim lakoko ipade akọkọ pẹlu awọn oludari ile iwe giga ti o waye ni Abuja.


Ẹ Jẹ́ Kí Ìfọwọ́sọwọ́pọ̀ Ó Jọba Láàrín Yín, Kí Ìdàgbàsókè Lè Wáyé

Aarẹ orilẹ ede Naijiria Muhammadu Buhari ti rọ awọn ile igbimọ aṣofin ile Afirika lati ṣe ifowosowopo pẹlu awọn adari, adajọ, aladani ati awọn ara ilu ni awọn orilẹ-ede wọn lati ri si idagbasoke to muna doko ni ilẹ Afrika lẹhin ajakaye-arun COVID-19. Ipe naa wa ninu ọrọ rẹ ni apejọ awọn agbọrọsọ ati awọn olori ile-igbimọ ile Afirika ni Abuja, olu-ilu orilẹ-ede naa.


Ẹ Má Se Lọ́ra Láti Fi Ìmọ̀ràn Tí Yóo Wúlò Láti Kojú Ìpèníjà Ààbò Tó Wa Létí

Olori ile-iṣẹ ologun, Lieutenant General Faruk Yahaya ti kepe awọn ologun ti wọn ti fẹyìntì lẹnu isẹ lati ma se lọra nipa sisọ awọn imọran ati iroyin ti o le jẹ anfani lati koju awọn ipẹnija ti o n yọ orilẹ ede Naijiria lẹnu lẹka aabo. General Yahaya sọ eyi ni ọjọ Isẹgun ,ọjọ kẹwa Oṣu Karun, ọdun 2022 nibi apejọ kan ti o da lori igbaradi awọn ọmọ ologun.


Àwọn tó gorí ẹní àtẹ́ẹ̀kà pupa AMVCA ẹlẹ́ẹ̀kẹjọ

Díẹ̀ nínú àwọn òṣèré olókìkí Nàìjíríà, tí ó fojú hàn níbi ayẹyẹ ẹní àtẹ́ẹ̀ká pupa ni; Owo Alawo, UTI Nwachukwu, Adebayọ Ọkẹ-Lawal, Tsakute Ladi Jonah, Bukunmi “Kie Kie” Adeaga-Ilori, Idia Aisien, Tosin Ogundadegbe, Adunni Ade, Juliet Ibrahim, Dénola Grey, Noble Igwe, Nancy Isime laarin awọn miran. Iwọnyi jẹ gbogbo awọn imura iṣaralọshọ lati #AMVCA ikẹjọ “Ọshọ Fun Awọn ilu mọka” ẹni atẹẹka pupa.


Hajj Ọdun 2022: FCTA Ṣètò afikún owó àsansílẹ̀ fún Àwọn Arìnrìn àjò mímọ́ Hajj

Àjọ àwọn mùsùlùmí ti ìṣàkóso ìjọba àpapọ̀ olú ìlú Nàìjíríà, FCTA, ti fún àwon arìnrìn àjò mímọ́ láti se Hajj odun yìí ní orílẹ̀-èdè Saudi Arabia títí di ọjọ́ kẹtàlá oṣù karùn-ún láti fi kún owó àsansílẹ̀ tí wọ́n san, kí ìgbìmọ̀ Hajj orílẹ̀-èdè tó kéde owó Hajj gangan. Oludari Igbimọ, Mallam Muhammad Nasiru Danmallam, sọ eyi lasiko ti o n ba awọn to fẹ rinrin ajo sọrọ lakoko ipele keji ẹkọ ati iṣalaye ti o waye ni ipari ose ni Hajj Transit Camp ti o wa ni ilu Abuja. Danmallam ṣalaye pe sisan kun owo irinajo Awọn aririn ajo yoo jẹ ki Igbimọ ṣeto ikọrukọ silẹ fun awọn arinrin ajo lọ si Saudi Arabia.


Orílẹ̀-èdè Philippine Bẹ̀rẹ̀ Ìdìbò Yan Ààrẹ tuntun

Orílẹ̀-èdè Philippine bẹ̀rẹ̀ ìdìbò láti yan Ààrẹ tutun ní ọjọ́ ajé àti ẹgbàásán òṣìṣẹ́ mìíràn láti gbogbo àwọn ìpele ìjọba. Awọn oludije ti wọn yoo yan ni igbakeji aarẹ,awọn aṣofin mejila, awọn ọmọ ẹgbẹ Ile-igbimọ Aṣoju ti o ju ọọdunrun lọ ati awọn oṣiṣẹ ijọba agbegbe ti o ju ẹgbàájọ lọ. Ijọba ti fi awọn ọmọ ogun ẹ̀ẹ́dẹ́gbàta ĺe ńi ọ̀kẹ́ mèjì ati awọn osiṣẹ ọlọpa ọ̀kẹ́ mẹ̀ta ṣe alabojuto eto alaafia lakoko awọn idibo. Afikun ọlọpa ẹgbàáfà wa ni imurasilẹ ti iwa-ipa nle ba waye ni awọn agbegbe kan.


FAO: Iye Owó orí  Oúnjẹ Àgbáyé wálẹ̀ nínú Oṣù Kẹrin

Àjọ àgbáyé fún Oúnjẹ àti Iṣẹ́-ọ̀gbìn, (FAO) sọ pé àwọn ìdíyelé ọjà àgbáyé wálẹ̀ nínú Oṣù Kẹrin lẹ́yìn tí ọ̀wọ́n gógó gorí ọjà ní oṣù tí ó kọjá, èyí tí ó jẹ́ ìdarí nípasẹ̀ ìdínkù ìwọ̀ntúnwọ̀nsì nínú àwọn ìdíyelé epo, ẹ̀fọ́ àti àwọn irúgbìn. Atọka Iye Ounjẹ FAO ṣe aropin iwọn mejidin-lọgọjọ ati aabọ[ 158.5] ni Oṣu Kẹrin ọdun 2022,ti o si walẹ pelu ida kan ninu ọgọrun lati ọwọn gogo inu Oṣu Kẹta. Atọka naa, eyiti o tọpa awọn iyipada oṣooṣu ni awọn idiyele laarin orile-ede agbọn awọn ọja ounjẹ to wọpọ,ti o fi ida ọgbọn ninu ọgọrun[ 29.8] wọn ju ti Oṣu Kẹrin ọdun 2021 lọ. Atọka Iye ororo FAO walẹ pẹlu ida marun ati diẹ [5.7] ninu ọgọrun ni Oṣu Kẹrin, ti osi walẹ ni ilọpo mẹta ni Oṣu Kẹta, aita epo ṣe mu owo ọpẹ walẹ, sunflower ati awọn epo soya. Aidaniloju nipa wiwa ọja okeere lati jade ni Indonesia, olutaja epo ọpẹ ni agbaye, o n tunbọ mu idiyele walẹ laarin awọn orilẹ-ede.


ASUU tẹ̀síwájú pèlú ìyanṣẹ́lódì wọn

Ẹgbẹ́ òṣìṣé olùkọ́ni ti àwọn ìle-ẹ̀kọ́ gíga, ASUU ti fi oṣù mẹ́ta kún ìdaṣẹ́sílẹ̀ rẹ̀ nítorí ohun tí ó ṣe àpèjúwe gẹ́gẹ́ bíi ìkùnà ìjọba láti mú àdéhùn rẹ̀ ṣẹ. Aarẹ ASUU, Emmanuel Osodeke fi idi rẹ mulẹ ni ọjọ aje, lakoko ti o n ba Voice of Nigeria sọrọ. Osodeke fi ẹsun kan minisita fun iṣẹ ati igbanisiṣẹ fun bi wọn ṣe da owo oṣu awọn ọmọ ẹgbẹ ASUU duro, ṣugbọn ti o fọwọsi sisanwo fun awọn ẹgbẹ miiran ni ile-ẹkọ giga, ti awọn naa si n yanṣẹlodi. O sọ pe, ASUU n tẹsiwaju pẹlu igbesẹ rẹ nitori pe ijọba ti ko kọbiara si ọrọ rẹ. Ni ọsẹ to kọja ni Minisita ipinlẹ fun eto ẹkọ, Emeka Nwajuiba sọ pe ko bọgbọnmu fun awọn olukọni lati tẹsiwaju ni gbigba owo osu, laisi ṣiṣẹ. Alaye siwaju laipẹ…


Títò fépo:Epo pẹtiróólù rírà di bóòlọ o yà ńmi ní ìlú Àbújá

Ilé-iṣẹ́ tó ń mójútó ọ̀rọ̀ epo ilẹ̀ ní orílè-èdè Nàìjíríà, NNPC, sọ pé ó ń ṣiṣẹ́ pẹ̀lú àwọn alábàátajàpọ̀ rẹ̀ láti ṣàlékún gbígbé epo mọ́tò, (PMS) tí a tún mọ̀ sí pẹtirólù ní gbogbo àwọn ilé-ìpamọ́ láti kojú títò fúngbà pípẹ́ láti répo rà ní àwọn ilé-epo ni Olú-ìlú. NNPC, ninu atẹjade kan ni ọjọ Aiku lasiko ti wọn n fesi si bi tito gbọọrọ fun epo tun ṣe waye ni ilu Abuja, ni o ṣeese ko jẹpe bi awọn mọto to n kepo ko ṣe tete gbepo jade ni awọn ibi ipamọ,ni eyi ti o maa n waye lasiko isinmi gbogbo eniyan ni o faa . NNPC tun wa sọ pe Aṣẹ Aṣoju Epo ilẹ Naijiria Midstream ati Downstream pẹlu awọn alabatajapọ rẹ ti gbe awọn igbese to ṣe pataki lati gbe epo lati gbogbo awọn ibi ipamọ.


Nàìjíríà yóò Darí Ìpàdé Àgb́aýe Lórí Àpèjọ ẹ̀kọ́ Àwùjọ ọdún 2022

Ẹgbẹ́ ètò ìbáraẹnisọ̀rọ̀ laarin awọn orilẹ-ede, (ITU) ti yan Mínísítà fún Ìbáraẹnisọ̀rọ̀ àti ọrọ̀-Ajé lórí ayélujára, Ọ̀jọ̀gbọ́n Isa Pantami, gẹ́gẹ́ bí Alága Àgbáyé lórí ọ̀rọ̀ Àwùjọ (WSIS),ọdún 2022. Ipade naa yoo waye ni Ile-iṣẹ ITU ni Geneva,lorilẹ-ede Switzerland. Atẹjade kan ti Oluranlọwọ Imọ-ẹrọ, Iwadi ati Idagbasoke si Minisita, Dokita Femi Adeluyi fọwọ si sọ pe, Akowe-Agba ITU, Ọgbẹni Houlin Zhao ni o fi lẹta yiyan naa ranṣẹ si minisita. Zhao sọ pe wọn yan Pantami “nipa gbogboafọkansi rẹ si ẹkọ ati awujọ Imọ-jinlẹ awujọ ati ipa ti o ti ko ninu Ilana WSIS” ati pe bi o ṣe n ṣe ijumọsọrọ pẹlu ọpọlọpọ awọn onipinnu.


Aṣòfin Àgbà Francis Arthur Nzeribe di olóògbé

Francis Arthur Nzeribe, oloselu olominira Keji, ọmọ ọdún mẹ́tàlélọ́gọ́rin ló di olóògbé ní ọjọ́ kẹjọ, oṣù kaàrún, ọdún 2022. A bí olóògbé Francis Arthur Nzeribe, ní ọjọ kejì, oṣù kọkànlá, ọdun 1938, ni ipinlẹ Ọguta Imo. Ọláyinká Akíntọ́lá


Ẹ máse gba ìwà ị̀bàjẹ́ láyè lórílèdè Nàíjiríà – Bíṣọ́ọ̀bù ìjọ àgùdà

Bíṣọ́ọ̀bù ìjọ àgùdà ní Àgbègbè Ìwọ̀ Oòrùn Áfíríkà ti rọ àwọn olóṣèlú Kristẹni, àwọn aláṣẹ ìbílẹ̀, àwọn onímọ̀ ẹ̀rọ, ilé iṣẹ́ agbéròyìnjáde, àwọn oníṣòwò àti àwọn obìnrin, àti àwọn akọ́ṣẹ́mọṣẹ́ mìíràn láti máa ṣe fún ìwà ìbàjẹ́, ẹlẹ́yàmẹ̀yà, ìpínyà, àti gbogbo ìwà ìrẹ́jẹ láyè láwùjọ. Bíṣọ́ọ̀bù ṣe ìfilọ̀ yìí ní ọjọ́ àìkú ní ìparí àpéjọ gbogbogbò kẹrin ti àpéjọ Episcopal ti Ìwọ̀ Oòrùn Áfíríkà, RECOWA ní Abuja, Olú-ìlú Nàíjiríà. Ọláyinká Akíntọ́lá


Ààrẹ Buhari lọ fún  Àpéjọ àpérò Àjọ Àgbáyé  láti sẹ́gun  Aṣálẹ̀.

Ààrẹ Muhammadu Buhari lọ sí Abidjan, Cote d’Ivoire, lóòní, ọjọ́ Àìkú, oṣù kaàrún, ọjọ́ kẹjọ, ọdun 2022, láti lọ sí àpéjọ àpérò ti àjọ àgbáyé láti jíròrò lóri ọjọ́ iwájú ilẹ̀, nípa ìgbẹ́, ọ̀gbẹlẹ̀, ìbàjẹ́, , ìmúpadàbọ̀sípò àti àwọn àkóbá tí yò ṣe fún ọrọ̀-ajé orílẹ̀-èdè àti àgbáyé Ààrẹ Buhari, tí yò kópa nínú àpéjọ ti Olórí àwọn orílẹ̀-èdè àti Ìjọba ní ọjọ́ kesàán sí ìkewàá oṣù kaàrún, ọdún 2022, darapọ̀ mọ́ àwọn olórí àgbáyé ní Sofitel Hotel, fún àpejọ ìkarùndílógún ti Àpéjọ àwọn ẹgbẹ́ (COP15) ti Àpéjọ Àgbáyé láti dojúkọ ilẹ̀ asálẹ̀ (UNCCD). Ọláyinká Akíntọ́lá


Premier League: Ẹgbẹ́ Agbábọ̀ọ̀lù Tottenham bá Ẹgbẹ́ Agbábọ̀ọ̀lù Liverpool wọ̀ yàá àjà

Ẹgbẹ́ Agbábọ̀ọ̀lù Liverpool jìyà ńlá ní ìrètí rẹẹ̀ láti gba ipò kìnńí ní Premier League sùgbọ́n ófihàn pé ti wọn kọ́, nígbàtí wọ́n gba bọ́ọ̀lù kòsí ẹni tó jù 1-1 pẹ̀lu ẹgbẹ́ agbábọ̀ọ̀lù Tottenham. Eré ni ẹgbẹ́ agbábọ̀ọ̀lù Liverpool pèé, àfi bí SON ọmọ ẹgbẹ́ agbábọ̀ọ̀lù Tottenham se mi àwọ̀n ní ìsẹ́jú mẹ́rìndìnlọ́gọ́ta, tí DIAZ ọmọ ẹgbẹ́ agbábọ̀ọ̀lù liverpool náà dápadà fún wọn ní ìsẹ́jú mẹ́rìnléníààdọ́rin. Èyí lógbé ẹgbẹ́ agbábọ̀ọ̀lù Tottenham bọ́sí ipò kẹrin lóóri tábìlì premier league. Ọláyinká Akíntọ́lá.


Ẹ jọ̀wọ́, ẹ máa ti pápákọ̀ òfurufú pa-Senator Hadi Sirika

Lẹ́yìn tí àwọn òṣìṣé ilé iṣẹ́ ọkọ̀ òfurufú ti orílẹ̀-èdè Nàíjiríà ti káàdí ètò láti ti ilé iṣẹ́ ọkọ̀ òfurufú orílẹ̀-èdè Nàíjiríà paa lóóri iye owó epo ọkọ̀ òfurufú tó wú gọ́gọ́ lójijì, èyí tí a mọ̀ sí Jet A1, mínísítà tó sàmójútó fún ètò ọkọ̀ òfurufú, Alàgbà Hadi Sirika, ti fi dá wọn lójú pé ilé iṣẹ́ náà ń gba gbogbo àwọn tí ọ̀rọ̀ ọ́ kàn lọ́wọ́ láti kojú ìṣòro náà. Sẹ́nétọ̀ Sirika, ṣe àkíyèsi pé ilé-iṣẹ́ náà ṣe àníyàn púpọ̀ nípa àwọn ìṣòro tí àwọn òṣìṣẹ́ ilé-iṣẹ́ ọkọ̀ òfurufú ń kojú ní wíwá epo ọkọ̀ òfurufú, èyítí ó ti yọrísí àwọn ìdíyelé tí ń pọ̀ si. Èto títi ilé iṣẹ́ ọkọ̀ òfurufú pa yóò bẹ̀rẹ̀ ní àárọ̀ ọjọ́ kẹsàán, oṣù kaàrún, ọdún 2022. Ọláyinká Akíntọ́lá


Brighton Se Ikọ̀ Man U Sìbá-Sìbo Pẹ̀lú Àmì Ayò 4-0

Àìsàn tó ń yọ ikọ̀ agbábọ́ọ̀lù Manchester United lẹ́nu kò ì tíì san rárá pẹ̀lú bí ikọ̀ Brighton & Holve Albion se nà wọ́n bí ẹní na asọ òkè. Àmì ayò mẹ́rin sí òdo ní wọ́n kó lé wọn lọ́wọ́. Ipo kẹfa ni wọn fidi rẹmi si bayi, ti o si jẹ wipe irẹti wọn lati kopa ninu idije UEFA Champions League fun saa to n bọ ti fori sọnpọn.


Ìjọba Àpapọ̀ Yóò Tẹ́wọ́gba Ìsàkoso Fásitì Titun Ní Ìpínlẹ̀ Ebonyi

Ìjọba Nàìjíríà sọ pé àwọn yóò tẹ́wọ́gba ìṣàkóso Fásitì titun, (Univeristy of Medical Science Uburu) ti ìpínlẹ̀ Ebonyi, gẹ́gẹ́ bií ilé ẹ̀kọ́ gíga ìjọba àpapọ̀. Ààrẹ Muhammadu Buhari ṣe ìkéde náà ní Ọjọ́bọ̀ ní ìdáhùn sí ẹ̀bẹ̀ gómìnà Dave. Ààrẹ sọ fún àwọn ará ìlú Ebonyi pé ètò iyipadà isakoso fásitì náà ti bẹ̀rẹ̀ ni pẹrẹu.


Ìpínlẹ̀ Katsina: Ààrẹ Kẹ́dun Ìsẹ̀lẹ̀ Láabi Tí Ó D́a Ẹ̀mí Àwọn Ọmodé Lẹ́gbodò Ní Ìpínlẹ̀ Katsina

Ààrẹ Muhammadu Buhari ti fi ìbànújẹ́ hàn bí ọ̀pọ̀lọpọ̀ àwọn ènìyàn ṣe sègbé sínú omi látàrí bí ọkọ̀ ojú-omi kan se rì ní agbègbè Mai’aduwa, ìpínlẹ̀ Katsina. Ní ìfèsì sí ìsẹ̀lẹ̀ náà gẹ́gẹ́ bi iroyin ṣe sọ ni Ọjọbọ, Aarẹ Buhari sọ pe eyi jẹ ọgbẹ ọkan fun oun pupọ nitori awọn ọmọde to segbe sinu isẹlẹ naa.


Ìjọba Mi Yóò Dáàbò Bo Àwọn Ọmọ Nàìjíríà

Ààrẹ orílẹ̀-èdè Nàìjíríà, Muhammadu Buhari ti ṣèlérí pé ìjọba orílẹ̀-èdè Nàìjíríà yóò sa ipa rẹ láti dáàbò bo àwọn ọmọ Nàìjíríà lọ́wọ́ àwọn apanilẹkunjaye ati onijagidijagan tó ń fa ìrúfin lábẹ́ òfin ní ẹkùn Gúúsù Ìlà Oòrùn. Nigbati o n soro ni Ọjọ Jimo ni Abakaliki, olu-ilu Ipinle Ebonyi, ni ipade kan pẹlu awọn alakoso, lakoko ijabọ ọjọ meji rẹ si Ipinle naa, Aarẹ ṣe afihan iṣoro lori ipo aabo, o si seleri lati fi opin si laipẹ


Àarẹ Kan Sáárá Sí Gómìnà Ìpínlẹ̀ Ebonyi Fún Àwọn Àkànse Isẹ́ Tí O Gbé Se

Ààrẹ Nàíjíríà, Muhammadu Buhari gbóríyìn fún Gómìnà Dave Umahi lórí àwọn isẹ́ àmúyangàn tí ó ti gbé se ní Ìpínlẹ̀ Ebonyi. Aarẹ ni awọn akanse isẹ yii ko ya oun lẹnu rara nitori pe Gomina Dave Umahi jẹ ẹni ti oun mọ si si alaseyege ni gbogbo ọna. Aarẹ bẹrẹ abewo olọjọ meji rẹ si ipinlẹ naa nibi ti o ti se ifilọlẹ awọn ise akanse ni ipinlẹ naa.


Mozambique ń gbìmọ̀  ètò Òfin Láti Ṣàtúnṣe Àti láti gba owó-orí àwọn ilé ìjọsìn

Mozambique ń gbìmọ̀ òfin tuntun kan tí yóò máa ṣàkóso ìgbòkègbodò àwọn ṣọ́ọ̀ṣì, tí wọn yóò fi le gbowó orí wọn, tí yóò sì pé kí wọ́n ní iye tí ó kéré jù igba ìfọwọ́sí láti lè forúkọ sílẹ̀. Minisita Idajọ, T’olofin ati Ọran Ẹsin, Helena Kida, sọ pe itupalẹ ijọba kan ti ṣafihan “awọn ami ikilọ” bi awọn ile-ijọsin ṣe n pọ si. Mozambique ni apapọ ẹgbẹ ẹsin ẹ̀ẹ́dẹ́gbẹ́rún ti o forukọsile,ti wọn si fọwọsi sugbọn ọpọlọpọ tun wa ti wọn ko fọwọsi. Igbimọ Kristiani ti Mozambique, CCM, faramọ ọpọlọpọ awọn pipese ofin ti wọn pinnu, o sọ pe o mọ pe ijọba fẹ “ṣe eto”. Ipese lati gba owo-ori awọn ile ijọsin sibẹsibẹ n kọ awọn ile ijọsin lominu.


Àáyà bẹ́ sílẹ̀ ó bẹ́ séré, a ti setan fún  dídásílẹ̀ Ilé-ẹ̀kọ́ gíga àpapọ̀ ti ìlera àti ìmọ̀ sáyéńsì,

Gómìnà ìpínlẹ̀ Òṣun, Adégbóyèga Oyètọ́lá sọ pé ìpínlẹ̀ náà ti ṣetán fún Ilé-ẹ̀kọ́ gíga àpapọ̀ ti ìlera àti ìmọ̀ sáyéńsì, Ìlá-Ọ̀ràngún tí wọ́n fọwọ́sí láìpẹ́ yìí ní ìjọba ìbílẹ̀ Ìlá ní ìpínlẹ̀ náà láti bẹ̀rè iṣẹ́. O ṣalaye pe gẹgẹ bi ara igbiyanju lati rii daju pe awọn iṣẹ ikẹkọọ bẹrẹ ni ile-ẹkọ naa ni Oṣu Kẹsan an ọdun 2022, ijọba ipinlẹ ti fọwọsi fun lilo, apakan awọn ohun elo ni Ile-ẹkọ giga ti Ẹkọ ni lla gẹgẹ bi aaye igba diẹ ti Ile-ẹkọ giga pataki. Oyetọla sọ pe ijọba tun ti fọwọsi ilẹ ati aaye lati kọ ile-ẹkọ giga,o fi kun pe iwadi ilẹ naa yoo pari laipẹ. O sọ eyi di mimọ nigba ti o gbalejo ẹgbẹ onimọ-ẹrọ lati Ile-iṣẹ Ẹkọ tijọba apapọ ti o wa ni Ọṣun ni ọfiisi rẹ lati bẹrẹ ilana fun idasilẹ Fasiti naa. Ẹgbẹ naa sọ fun Gomina pe ijọba apapọ ti ipinnu lati rii daju pe igbekalẹ naa yoo waye ninu Oṣu Kẹsan.


Fásitì Titun Ní Ìlá Òràgún Ti Sẹtán Láti Bẹ̀rẹ̀ Isẹ́

Gomina Osun, Adegboyega Oyetọla sọ pe ile-ẹkọ giga Federal University of Health and Medical Sciences, Ila-Ọrangun ti ijọba filọlẹ laipẹ ti sẹtan lati bẹrẹ isẹ ni pẹrẹu ni ijọba ibilẹ Ila ni ipinlẹ naa. O ṣalaye pẹ ni igbiyanju lati rii daju pe iṣẹ ẹkọ bẹrẹ ni fasiti naa ni Oṣu Kẹsan 2022, ijọba Ipinlẹ ti fọwọ si fun lilo, apakan awọn ohun elo College of Education , Ila. Oyetola fi han pe ijọba tI yọnda ilẹ fun fasiti naa, lẹyi ti isẹ yoo bẹrẹ lori rẹ laipẹ


Ààrẹ Bùhárí gúnlẹ̀ sí pápákọ̀ òfurufú àgbáyé ìpínlẹ̀ Enúgu

Ààrẹ orílè-èdè Nàìjíríà, Mòhámmádù Bùhárí ti dé sí Pápákọ̀ òfurufú àgbáyé Akanu Ibiam ní Enugu fún iṣẹ́ àbẹ̀wò ọlọ́jọ́ méjì ní Ìpínlẹ̀ Ebonyi ní Gúúsù ilà oòrùn Nàìjíríà. Oludamọran ofin ti Ipinlẹ fun ẹgbẹ All Progressive Congress APC, Barrister Ikaa Ukeni sọ pe, ibẹwo Aarẹ jẹ aami pataki nitori pe yoo lo anfani lati ṣe ifilọlẹ ọpọlọpọ awọn iṣẹ akanṣe ni Ipinlẹ naa. Gomina ipinlẹ Ebonyi, Onimọẹrọ David Umahi, ipinlẹ Enugu, Ifeanyi Ugwuanyi ati ipinlẹ Imo, Hope Uzodima wa nibe lati ki kaabọ. Buhari ti lọ si Uburu, Ilu Umahi lati ṣi ile-ẹkọ giga imọ sayẹnsi ti King David. Aarẹ Buhari yoo wa ni ipinlẹ Ebonyi fun ọjọ meji.


Ikọ̀ Liverpool Àti Ikọ̀ Real Madrid Yóò  ti Ẹsẹ̀ Bọ Sòkòtò Kan Fún Ifẹ Ìdíje UEFA  Champions League

Látàrí bí ikọ̀ Real Madrid se móríbọ́ nínú ìfẹsẹ̀wọnsẹ̀ tí wọ́n ní pẹ̀lú ikọ̀ Machester City pẹ̀lú àmì ayọ̀ 6-5; áwọn pẹ̀lú ikọ̀ Liverpool ni yoo jọ waaya ija, ti wọn yoo si fi ẹsẹ bọ inu sokoto kan ni ilu Paris, Orilẹ ede Faranse, ni ọjọ kejidinlọgbọn ọṣu Karun.


Ààrẹ Buhari Kalẹ̀ Sí Ìpínlẹ̀ Enugu Fún Àbẹ̀wò Ọlọ́jọ́ Méjì

Ààrẹ orílẹ̀-èdè Nàìjíríà, Mohammadu Buhari ti kalẹ̀ sí pápákọ̀ òfúrufú Akanu Ibiam ni Ipinlẹ Enugu fún àbẹ̀wò ọjọ́ méjì ní Ìpínlẹ̀ Ebonyi ni Guusu ila oorun Naijiria. Oludamọran ofin fun ẹgbẹ oselu All Progressive Congress APC, Barrister Ikaa Ukeni sọ pe ibẹwo Aarẹ yoo fi akoko ibẹwo naa sẹ ifilọlẹ awọn isẹ akansẹ ti wọn ti gbe se ni ipinlẹ naa. Awon gomina ipinle Ebonyi, Engr David Umahi, ipinle Enugu, Ifeanyi Ugwuanyi ati ipinle Imo, Hope Uzodima wa nibe lati gba a. Aarẹ Buhari yoo duro ni ipinlẹ Ebonyi fun ọjọ meji Tolulope


Ọ̀gá àgbà fún ètò Ààbò ti CAF yóò dupò ààrẹ NFF

Olórí ètò ààbò,àkójọpọ̀ agbábọ́ọ́lù àfẹsẹ̀gbá adúláwọ̀,CAF, Dokita Christian Emeruwa ti kéde èróńgbà rẹ̀ láti díje fún ipò ààrẹ ẹgbẹ́ agbábọ́ọ́lù Nàìjíríà. Alakoso agba awọn agbabọọlu afẹsẹgba lọwọlọwọ bayii, Amaju Pinnick, kede ni Oṣu Kẹrin pe oun ko ni dije fun saa kẹta. Pinnick di olori NFF fun igba akọkọ lati ṣiṣẹ fun saa meji ni ọfiisi lẹhin ti wọn tun dibo yan ni ọdun 2018 ti idibo miiran si tun n bọ lọna bayi, o sọ pe awọn ẹbi lo mu ki oun ṣe ipinnu lati kuro. Emeruwa sọ pe lẹhin awọn ifọrọwanilẹnuwo lọpọlọpọ pẹlu awọn tọrọ kan, oun pinnu lati dije fun ipo naa.


A kò rà mọ́

Orílẹ̀-èdè Taiwan ti sọ ní ọjọ́bọ̀ pé òun kò rà àwọn bàálù kékeré ìjagun abẹ́lẹ̀-omi láti Amẹ́ríkà mọ́,wípé ó ti wọ́n jù. Taiwan ti sọ tẹlẹ pe o n gbero lati ra awọn ọkọ ofurufu abelẹ-omi 12 MH-60R, ti Lockheed Martin Corp, LMT.N, apakan Sikorsky ṣe, ṣugbọn awọn oniroyin inu ilu sọ pe Amẹrika ti kọ lati taa nitori ko wa ni ila pẹlu ilo erekusu naa. Nigba ti wọn Beere ni ile igbimọ aṣofin nipa awọn ayipada to waye laipẹ lori awọn ohun ija AMẸRIKA tuntun ti Taiwan fe ra, ọran ọkọ ofurufu ni Minisita fun aabo Chui Kuo-cheng kọkọ mẹnule.


Eré alárinrin ‘Blood Sisters’ gorí aféfẹ́

Àfihàn eré alárinrin àtètèkọ́ṣe ìtẹ̀lé, ‘Blood Sisters’yóò gorí afẹ́fẹ́ fún ìgbà àkọ́kọ́ lórí Netflix. Afihan atilẹba akọkọ Naija Netflix ”Blood Sisters ”yoo waye loni, ọjọ karun,oṣu karun lori ohun elo ṣiṣanwọle. https://twitter.com/NetflixNaija/status/1522123943745753089?t=90A11IDMhqcDlCTT_DtY0Q&s=19 Asaragaga ilufin iyalẹnu naa tun ṣe ifilọlẹ akọkọ red -fugitives-themed lana pẹlu awọn oṣere kanka Nollywood nijoko.


Omi yalé: FCTA rọ àwọn olùgbé láti gbọ́ ìkìlọ̀

Ilé-iṣẹ́ tó ń mójútó ètò olú-ìlú, (FCTA) ti rawọ́ ẹ̀bẹ̀ sí àwọn olùgbé láti gbọ́ ìkìlọ̀ tí ilé-iṣẹ́ ìjọba àpapọ̀ tó ń rísí ọ̀rọ̀ pàjáwìrì , (FEMA) ńṣe fún wọn lásìkò, lẹ́yìn òjò tó rọ̀ lówùúrọ̀ kùtùkùtù ní Àbújá, olú ìlú Nàìjíríà. Adari agba fun ajọ to n ri si pajawiri olu-ilu (FEMA), Alhaji Abbas Idriss, kede eyi ninu ọrọ kan ti Alukoro Ibaṣepọ Awujọ ile-iṣẹ naa, Nkechi Isa fọwọ si, ti o si fi han awọn oniroyin ni ilu Abuja. Nigba to n sọrọ lori omiyale nla to sẹlẹ ni Dogongada ni Lokogoma, Damangaza ati Apo Dutse ni agbegbe Gudu, Alhaji Idriss so nipa eto lati di ona to ga lati Abule Games si opopona Papa ofurufu ati agbegbe miran laarin olu-ilu lati le dena omiyale ati akoyọ ẹmi ati oun ini.


EU  gbẹ́sẹ̀lé Epo orílè-èdè Rọ́síà Àti Àwọn ilé-iṣẹ́ agbóhùnsáfẹ́fẹ́ Mẹ́ta

Àjọ ìṣọ̀kan yúróópù EU yóò gbẹ́sẹ̀lé gbígbéwọlé epo orílẹ̀-èdè Rọ́ssíà, àwọn ọjà tí wọ́n túnṣe àti àwọn olùgbóhùnsáfẹ́fẹ́ ti ìjọba orílẹ̀-èdè Rọ́síà mẹ́ta gẹ́gẹ́ bí apákan ìdíi ìjẹniníyà kẹfà lórí ogun Moscow ní Ukiréínì, adarí ẹgbẹ́ náà sọ ní Ọjọ́bọ̀. Gẹgẹ bi Alakoso EU, Ursula von der Leyen, “A ko ni gba epo rọbi Rọsia laarin oṣu mẹfa ati awọn ọja ti a tunṣe ni opin ọdun. Ursula von der Leyen, tun mẹnuba nipa awọn olugbohunsafẹfẹ ti ijọba mẹta ti o jẹ pe, “A ko ni gba wọn laaye lati pin akoonu wọn mọ ni EU, ni eyikeyi apẹrẹ tabi irukiru, boya lori okun, nipasẹ satẹlaiti, lori intanẹẹti tabi nipasẹ awọn ohun elo alagbeka. ” O pe wọn ni amohunmaworan to jẹ agbẹnusọ irọ ati ete aarẹ Rọsia Vladimir Putin.


Ààrẹ Bùhárí Gba Akòwé Àgbà Àjo ìṣọ̀kan Àgbáyé lálejò

Ààre Mùhámmádù Bùhárí ti gba Akọ̀wé Àgbà Àjo ìṣọ̀kan Àgbáyé, Antonio Guterres lálejò ní Víllà Ààrẹ, ní ìlú Àbújá. Akọwe UN ti de si olu-ilu Naijiria ni deede agogo meji ọsan, nibiti aarẹ Naijiria ti ṣe itẹwọgba rẹ. Lẹsẹkẹsẹ ni awọn adari mejeeji lọ ṣe ipade bokelẹ, nibi ti wọn yoo ti jiroro lọpọlọpọ lori awọn ọran ti o wa ni ayika aabo ati aawọ ọmọniyan ti o n koju Ariwa-Ila-oorun ati diẹ ninu awọn agbegbe Naijiria. Guterres yoo ba awọn onirohin ile iṣẹ aarẹ sọrọ ni ipari ipade pẹlu Aarẹ Buhari. Akọwe UN, ti o ṣe abẹwo iṣẹ kan si Maiduguri, Ipinlẹ Borno ni ọjọ iṣẹgun, ti ṣabẹwo iru bẹ tẹlẹ si Niger Republic ati Senegal. Alaye Nigbamii….


2023 Presidential election: Gómìnà Ìpínlẹ̀ Èkìtì Ṣèkéde Èròńgbà Láti Dije

Gómìnà ìpínlẹ̀ Èkìtì ní Gúúsù iwọ̀ oòrùn orílẹ̀-èdè Nàìjíríà, Káyọ̀dé Fáyẹmí, ti kéde èròńgbà rẹ̀ láti díje du ipò ààrẹ lábẹ́ àsìá ẹgbẹ́ oṣelu All Progressives Congress, APC. O soro yii ni ile-itura Transcorp Hilton Hotel nilu Abuja pẹlu iyawo rẹ, Erelu Bisi Fayẹmi, oludije fun ipo Gomina ẹgbẹ APC, Biodun Abayomi Oyebanji, awọn ọmọ ile igbimọ aṣofin ipinlẹ ati awọn ọmọ ijọba ibilẹ ti ipinlẹ naa. Gomina Fayẹmi sọrọ lẹyin awọn ifọrọwanilẹnuwo lọpọlọpọ pe oun pinnu lati dije ninu ẹgbẹ oselu APC nitori pe o ni ero to dara fun orilẹ-ede Naijiria. Lakooko ti o ṣọ awọn erongba rẹ yii pe , oun yoo gbiyanju lati mu idagbasoke ba orilẹ-ede naa, o ṣe akiyesi pe o le ṣee ṣe ti eto ijọba ba ni idagbasoke daradara.


Al-Shabaab sọ pé òun ló wà nídìí ìkọlù apànìyàn tó ṣẹlẹ̀ ní Ibùdó AU ní Sòmálíà

Àwọn ajagun Al-Shabaab ti yabo ilé-iṣẹ́ ìṣọ̀kan Áfíríkà kan ní Sòmálíà pẹ̀lú ìbọn àti ibẹjadi ní ọjọ́ ìṣégun,ní èyí tí ó fa ìyìnbọn lura tí ó pa àwọn olùpèsè alààfíà Burundi. Ọgágun ọmọ ogun Burundi kan ti o ga julọ sọ pe ọgbọn ọmọ ogun ni wọn pa ti awọn mejile-logun miiran si farapa,nigba ti ọpọlọpọ si sọnu. Eleyi jẹ ikọlu akọkọ iru ẹ lori ibudo alafia lati igba ti AU Transition Mission ni Somalia (ATMIS) ti rọpo ologun ti tẹlẹ AMISOM ni ọjọ kinni, Oṣu Kẹrin. Al-Shabaab, ti o ti n paniyan ni ijọba aringbungbun Somalia fun bii ọdun mẹwa kan sẹyin, sọ pe o ti gba iṣakoso ibudó naa ati pe oun ti pa awọn ọmọ ogun mẹ̀ta ĺe ńi àádọ́sán.


Ibà Lassa: Onísègùn ń pè fún àfikún Àwọn olùyẹ̀wò Ìlera Àyíká

Onísègùn ìlera tìjọba, Ọ̀jọ̀gbọ́n Tanímọ̀la Àkàndé, ti rọ ìjọba ní gbogbo ìpele láti gba àwọn olùyẹ̀wò ìlera àyíká kún àwọn tó wà nílẹ̀ lọ́wọ́ láti dín ìtànkálẹ̀ àrùn ibà Lassa kù láwùjọ. Aarẹ nigbakan ri,fun Ẹgbẹ Awọn Onisegun Ilera Awujọ,Akande, ṣe ipe yii lakoko ifọrọwanilẹnuwo pẹlu awọn oniroyin ni ọjọ iṣẹgun, ni Ilu Eko. Gege bi o ti sọ, iṣẹlẹ iba Lassa ni ọpọlọpọ awọn ipinlẹ jẹ nnkan to n kọni lominu ati pe agbajọ ọwọ lafii sọya lati din aisan naa ku. Akanni sọ pe,Aigbanisiṣẹ ijọba ni o fa aini awọn oṣiṣẹ ilera toto,o pe akiyesi si pe awọn oṣiṣẹ ilera ayika kere si awọn olugbe orilẹ-ede.


Wọ́n sún ọjọ́ Ṣíṣàyẹ̀wò àwọn olùdíje fún ipò ààrẹ PDP,Gómìnà síwájú – NWC

Ìgbìmọ̀ àpapọ̀ ìṣiṣẹ́, (NWC) ẹgbẹ́ ti sún ọjọ́ ṣíṣàyẹ̀wò àwọn olùdíje fún ipò ààrẹ àti gómìnà láti ọjọ́ kẹta,oṣù karùn ún sí ọjọ́ kẹrin,oṣù karùn ún. Bakannaa, igbimọ Alase apapọ ẹgbẹ People’s Democratic Party (PDP) naa ti sun ọjọ ipade wọn lati ọjọ karun,oṣu karun si ọjọ kẹwa,oṣu karun. Alagba Samuel Anyanwu, Akọwe apapọ ẹgbẹ naa, lo fi eyi han ninu ọrọ rẹ kan. Ninu alaye miiran Ọgbẹni Debo Ologunagba, Akowe apapọ olupolongo ẹgbẹ naa,sọ pe ayẹyẹ ọdun Eid-Fitr ni o fa isunsiwaju naa. Gẹgẹ bi ẹgbẹ naa ṣe sọ, ọjọ naa bọsi ọjọ kannaa pẹlu idibo asoju ijọba ibilẹ, eyiti o kan gbogbo awọn ọmọ ẹgbẹ. Ọgbẹni Anyanwu sọ pe ipade naa ti ko ba waye ni olu ile-iṣe ẹgbẹ, Wadata Plaza, Abuja, yoo waye ni bayi ni ọjọ kẹwaa,oṣu karun.


A ó mú ìgbé ayé rọrùn fún yín

Akọ̀wé Gbogbogboò fún àjọ àgbáyé UN, Ọ̀gbẹ́ni Antonio Guterres ti tẹnumọ ìpinnnu àjọ náà láti ríi dájú pé ìrànlọ́wọ́ àwọn olùfaragbà Boko Haram àti Ènìyàn tí wọ́n fipá ṣí nípò ní Àríwá-Ilà-oòrùn Nàìjíríà jẹ wọ́n lógún. Akọwe agba fun ajọ agbaye, Antonio Guterres lo sọ eyi nigba to gunle si Maiduguri, olu ilu ipinlẹ Borno, Ariwa ila oorun Naijiria. Ọgbẹni Guterres ki Gomina Ipinlẹ Borno fun ise ribiribi to n ṣe. O tun ṣe akiyesi pe ṣiṣe iwadi ipilẹ ipanilaya – ati eto imulo ijọba, eyiti yoo mu igbẹkẹle kikun wa laarin awọn eniyan ati ijọba jẹ ẹya pataki ti o han gbangba.


Ọdún Ìtúnu Ààwẹ̀: Ọbasa ki àwọn mùsùlùmí kú oríire, ìrètí wà pé Nàíjíríà yóò dára síi

Oludari Ile Igbimọ Aṣofin Ìpínlẹ̀ Eko, Aṣofin Mudashiru Ọbasa ti ki awọn musulumi kaakiri orile-ede Naijiria ku oriire ọdun Itunu Aawẹ tí wọn fi n parí Aawẹ Ramadan, ti o ṣe pataki ninu opo ẹsin Isilaamu. Aṣofin Ọbasa tun kí àwọn musulumi ku oríire pe Ọlọrun Allah fun wọn loore ọfẹ lati kopa ninu aawẹ tọdun yìí. Ó si dupẹ lọwọ wọn pe wọn lo anfani náà lati fi gbadura fun ilọsiwaju orile-ede yii. Ninu atẹjade naa tí alukoro Oludari Ile Aṣofin náà, fọwọ si, Aṣofin Ọbasa rọ awọn ọmọ orile-ede Naijiria lati ní igbagbọ pe orile-ede yii si maa dara gẹgẹ bi erongba wá. Ẹwẹ, o wa gba awọn ọmọ orile-ede yii nimọran pe ki duro deede, pẹlu iṣọkan, pẹlu fifi ifẹ han sira wọn, ati ero rere fun orile-ede wa, akitiyan àwọn olori yoo le so eso rere. Ó ni: “Pẹlu gbogbo ohun alumọni ti Ọlọrun fun wa lorile-ede yìí, ni tí akọṣẹmọṣẹ ati eyi ti a foju ri, anfani nla ní eyi fun orile-ede Naijiria lati fi mu igberu alailẹgbẹ ba wa.


Ninu atẹjade naa tí alukoro Oludari Ile Aṣofin náà, fọwọ si, Aṣofin Ọbasa rọ awọn ọmọ orile-ede Naijiria lati ní igbagbọ pe orile-ede yii si maa dara gẹgẹ bi erongba wá. Ẹwẹ, o wa gba awọn ọmọ orile-ede yii nimọran pe ki duro deede, pẹlu iṣọkan, pẹlu fifi ifẹ han sira wọn, ati ero rere fun orile-ede wa, akitiyan àwọn olori yoo le so eso rere. Ó ni: “Pẹlu gbogbo ohun alumọni ti Ọlọrun fun wa lorile-ede yìí, ni tí akọṣẹmọṣẹ ati eyi ti a foju ri, anfani nla ní eyi fun orile-ede Naijiria lati fi mu igberu alailẹgbẹ ba wa. Ki a si maa gbadura fun itọsọna Ọlọrun.” “Inu wa n dun si idagbasoke to n de ba Ipinlẹ Eko, paapaa nipasẹ aṣeyori ibaṣepọ laarin ẹka Ile Igbimọ Aṣofin ati awọn ẹka ìjọba yooku, eyi to foju han gedegbe. Bo tilẹ ṣe pe a ò ti i debi aṣeyori ti a n lepa rẹ, sibẹ a ti fẹsẹ lepa rẹ.” “Bi a ṣe wa n ṣajọyọ ọdun Itunu Aawẹ yii, ki a maa ranti awọn ẹkọ ati iwa rere ti a kọ ninu Aawẹ Ramadan ati awọn ohun ti Ọlọrun Allah pá laṣẹ ki a maa ṣe gẹgẹ bo ṣe wa ninu ẹsin Isilaamu. Ki a si maa gbadura fun orile-ede wa àti awọn olori wa.


Ki a si maa gbadura fun itọsọna Ọlọrun.” “Inu wa n dun si idagbasoke to n de ba Ipinlẹ Eko, paapaa nipasẹ aṣeyori ibaṣepọ laarin ẹka Ile Igbimọ Aṣofin ati awọn ẹka ìjọba yooku, eyi to foju han gedegbe. Bo tilẹ ṣe pe a ò ti i debi aṣeyori ti a n lepa rẹ, sibẹ a ti fẹsẹ lepa rẹ.” “Bi a ṣe wa n ṣajọyọ ọdun Itunu Aawẹ yii, ki a maa ranti awọn ẹkọ ati iwa rere ti a kọ ninu Aawẹ Ramadan ati awọn ohun ti Ọlọrun Allah pá laṣẹ ki a maa ṣe gẹgẹ bo ṣe wa ninu ẹsin Isilaamu. Ki a si maa gbadura fun orile-ede wa àti awọn olori wa. Ni tí Ipinlẹ Eko, a o tẹ siwaju lati mu inu awọn ara ilu dun pẹlu ṣiṣe àwọn ofin ti yoo tu tonile talejo lara. Lanre Lagada-Abayomi


Ni tí Ipinlẹ Eko, a o tẹ siwaju lati mu inu awọn ara ilu dun pẹlu ṣiṣe àwọn ofin ti yoo tu tonile talejo lara. Lanre Lagada-Abayomi


Ẹ̀yin ọmọ Nàìjíríà, ẹ gbìyànjú láti fi ara jìn fún ìdàgbàsókè orílẹ̀-èdè Nàìjíríà-Ahmed Lawan

Ààrẹ ilé ìgbìmọ̀ aṣòfin Nàìjíríà, Ahmed Lawan ti rọ àwọn ará ìlú láti ríi dájú pé wọ́n fi ara jìn fún ra wọn fún ìdàgbàsókè orílẹ̀-èdè. Lawan tó bá Voice of Nigeria sọ̀rọ̀, láìpẹ́ lẹ́yìn ayẹyẹ Sallah lọ́dọ̀ọ Ààrẹ Muhammadu Buhari lọ́jọ́ kejì oṣù karùn-ún ọdún 2022, ní ìrántí àjọyọ̀ Eid al-Fitr ti ọdún yìí sọ pé nípa fífi ara jìn fún ara wa àti orílẹ̀-èdè, Nàìjíríà lè di èyí tó dára jù lọ àti orílẹ̀-èdè àlàáfíà jùlọ ní àgbáyé. Ọláyinká Akíntọ́lá


Russia: Àwa ò tíì setán láti dáwọ́ ogun dúró – Sergey Lavrov

Mínísítà tó ń mójútó ilẹ̀ òkèrè ti ìlú Russia, Sergey Lavrov ti yọ́ọwí pé Moscow ò tíì setán láti dẹ́kun ogun jíjà ní àkókò ìrántí àṣeye wọn tí ń bọ̀. Lavrov tún ti ṣàfihàn rẹẹ̀ pé ayẹyẹ Ọjọ́ Ìṣẹ́gun ti Ìlú Moscow tí ń bọ̀ tí yóò wáyé ní ọjọ́ kẹsàn-án, oṣù karùn-ún kì yóò ní ipa kankan lóri àwọn ìṣẹ̀lẹ̀ lọ́wọ́lọ́wọ́ ní Ukraine. Bakanna, Moscow sọ pé ẹgbẹ̀rún tó lé díẹ̀ nínú àwọn ọmọ ogun rẹẹ̀ ti pàdánù ẹ̀mí wọn sínú ogun náà. Bíotìlẹ́jẹ́pé Ukraine sọ pé àwọn àdánù Russia ló pọ̀ jù. Ọlayínká Akíntọ́lá


Ẹgbẹ́ agbábọ̀ọ̀lù Arsenal fi idi Ẹgbẹ́ agbábọ̀ọ̀lù West Ham Janlẹ̀ ní ọjọ́ ìsinmi

Ẹgbẹ́ agbábọ̀ọ̀lù Arsenal gba aaye kẹrin lori Premier League lẹhin ti wọn dánáyá ẹgbẹ́ agbábọ̀ọ̀lù West Ham pẹ̀lúu àmi ayò méjì sí ọ̀kan. Rob Holding àti Gabriel Magalhaes ló mi àwọ̀n fún ẹgbẹ́ agbábọ̀ọ̀lù Arsenal ní pápá ìṣeré London. Èyí jẹ́ ẹgbẹ́ agbábọ̀ọ̀lù mẹ́ta léra wọn tí ẹgbẹ́ agbábọ̀ọ̀lù Arsenal ti fi àgbà hàn, eléèyí lósì mú wọn dé ààyè kẹrin lóri tábìlì Premier League. Ọláyínká Akíntọ́lá.


Ẹ jẹ́ káwá Ojútùú sí ìdaṣẹ́sílẹ̀ àwọn ilé ìwé gíga fáfitì ní Nàìjíríà kíakía – Ayuba Wabba

Bí àwọn òṣìṣẹ́ lórílẹ̀-èdè Nàìjíríà ṣe ń dara pọ̀ mọ́ àwọn akẹgbẹ́ wọn kárí ayé láti fi ṣe ayẹyẹ ọjọ́ àwọn òṣìṣ́ẹ́ ti ọdún yìí, Ẹgbẹ́ Òṣìṣẹ́ Àkànṣe ti késí ìjọba àpapọ̀ láti tètè yanjú ọ̀rọ̀ àwọn olùkọ́ ilé ìwé gíga fáfitì tí wọ́n sì rí i pé wọ́n ti ẹnubodè àwọn fáfitì ìjọba yìí pa láti bíi oṣù kẹta sẹ́yìn. Gẹ́gẹ́bi ojútùú láti yanjú ọ̀rọ̀ náà, Ààrẹ ẹgbẹ́ àwọn òṣìṣẹ́ Ayuba Wabba, sọ pé ìjọba àpapọ̀ gbọdọ̀ rí i dájú pé àwọn mú àdéhùn tí ó ṣe pẹ̀lúu àwọn òṣìṣẹ́ ní àwọn ilé-ẹ̀kọ́ gíga àti ilé-ẹ̀kọ́ gbogbonìse ṣe. Wọ́n sì káàdí re ńlè pé, àwọ́n ti fún ìjọba ní ọjọ́ mọ́kànlélógún láti wá ojútùú sí ọ̀rọ̀ yìí Ọlayínká Akíntọ́lá.


Ọjọ́ Àwọn òṣìṣẹ́: NLC rọ àwọn olùdarí lóóri Ìjọba tó dára, Alaafia Àti Ààbò

Bí àwọn òṣìṣẹ́ ṣe ń péjọ pọ̀ sí pápá ìṣeré Eagles Square ní Abuja tó wà ní olú ìlú orílẹ̀-èdè Nàìjíríà àti káàkiri ìpínlẹ̀ mẹ́rìndínlógójì ti àjọ àpapọ̀ láti ṣe ayẹyẹ ọjọ́ àwọn òṣìṣẹ́ ti ọdún yìí lọ́jọ́ Àìkú, ọjọ́ kìíní nínú oṣù karùn-ún, ìfojúsùn wọn yóò dáà lórí bí wọ́n ṣe lè fa àkíyèsí àwọn olùdarí láti yanjú ìṣòro ààbò ní orílẹ̀-èdè Nàìjíríà. Ààrẹ ẹgbẹ́ òṣìṣẹ́ Ayuba Wabba ló sọ èyí nínú ìfọ̀rọ̀wánilẹ́nuwò pẹ̀lú Voice of Nigeria nílu Abuja. Oṣù Kaàrún àkọ́kọ́ ní gbogbo ọdún ni a yàsọ́tọ̀ fún Ọjọ́ àwọn òṣìṣẹ́ ní àgbáyé; ọjọ́ kan tí Ìparapọ̀ Àwọn Orílẹ̀-Èdè yà sọ́tọ̀ fún ayẹyẹ àwọn òṣìṣẹ́ àti ìjàkadì wọn. Wabba tí ó tún jẹ́ Ààrẹ ẹgbẹ́ káràkátà gbogbo àgbáyé, sọ pé àlààfíà, ìdùróṣínṣin, ààbò àti ìṣákóso rere ló yẹ kí ó jẹ́ ojúṣe ìjọba èyíkèyí tí ó bá wà ní agbára. Ọlayínká Akíntọ́lá


Asiwaju Bola Ahmed Tinubu fi Aláàfin Ọ̀yọ́ tó wàjà, Ọba Lamidi Adeyemi III wé “ọpọ́n ìmọ̀” Ilẹ̀ Yorùbá

Asiwaju Bola Tinubu ló sọ ọ̀rọ̀ yí di mímọ̀ ní àsìkò tí wọ́n ṣe ádùrá ọjọ́ kẹjọ ní ìrántí ìpapòdà Aláàfin Ọ̀yọ́, Ọba Lamidi Adeyemi III. Ètò ọ̀hún ló wáyé ní Aganju tó wà ní Ààfin ìlú Ọ̀yọ́, ní ìpínlè Ọ̀yọ́ tó wà ní ẹkùn gúsù Iwọ̀ oòrùn orílẹ̀-èdè Nàìjíríà. Ó tẹ̀ síwájú nínú ọ̀rọ rẹ̀ wípé Ọba Adeyemi III nífẹ̀ síí àlàáfíà àti ìṣọ̀kan orílẹ̀-èdè Nàìjíríà, ní pàtàkì jùlọ ìtàn ẹ̀ya Yorùbá. Ṣáájú àsìkò yìí ní ẹgbẹ́ onígbàgbọ́ (CAN), ẹ̀ka ti ìpínlè Ọ̀yọ́ tí Apostle Femi Akinyemiju jẹ́ Alága rẹ̀ gba gbogbo àwọn tó péjú níyànjú nínú Bíbélì mímọ́ nígbàtí ó rọ gbogbo lọ́ba-lọ́ba; àwọn Baálẹ̀; àti gbogbo àwọn tó di ipò ìjọba mú láti tún ilẹ̀ wọn tò kí ọlọ́jọ́ tó dé. Bákan náà ní Asíwájú ẹlẹ́sìn Mùsùlùmí láti ìlú Ilorin, Shehu Farooq Onikijipa rọ gbogbo àwọn tó péjú láti ṣe iṣẹ́ rere tí wọn bá gbàgbọ́ wípé ikú yóò mú àwọn náà lọ lọ́jọ́ kan gẹ́gẹ́ bí ikú ṣe mú Oba Lamidi Adeyemi III lọ. Lára àwọn tó péjú síbi ádùrá ọ̀hún ni àwọn orí adé bíi Ọ̀ọ̀ni Ilé Ifẹ̀, Ọba Adeyeye Ogunwusi, Ojaja II; Olúbàdàn Ilé Ìbàdàn, Ọba Lekan Balogun, Alli Okumade II; Olúwo ìlú Ìwó, Abdul-Azzez Akanbi, àwọn mìíràn tó tún péjú ni ìyálóde Ilé Yorùbá, Ìyálóde Alaba Lawson, Imaamu Àgbà Ilé Ọ̀yọ́, Alhaji Abdul-Ganiyu Ajokidero àti àwọn èyàn ńlá Míìràn láwùjọ.


Ṣáájú àsìkò yìí ní ẹgbẹ́ onígbàgbọ́ (CAN), ẹ̀ka ti ìpínlè Ọ̀yọ́ tí Apostle Femi Akinyemiju jẹ́ Alága rẹ̀ gba gbogbo àwọn tó péjú níyànjú nínú Bíbélì mímọ́ nígbàtí ó rọ gbogbo lọ́ba-lọ́ba; àwọn Baálẹ̀; àti gbogbo àwọn tó di ipò ìjọba mú láti tún ilẹ̀ wọn tò kí ọlọ́jọ́ tó dé. Bákan náà ní Asíwájú ẹlẹ́sìn Mùsùlùmí láti ìlú Ilorin, Shehu Farooq Onikijipa rọ gbogbo àwọn tó péjú láti ṣe iṣẹ́ rere tí wọn bá gbàgbọ́ wípé ikú yóò mú àwọn náà lọ lọ́jọ́ kan gẹ́gẹ́ bí ikú ṣe mú Oba Lamidi Adeyemi III lọ. Lára àwọn tó péjú síbi ádùrá ọ̀hún ni àwọn orí adé bíi Ọ̀ọ̀ni Ilé Ifẹ̀, Ọba Adeyeye Ogunwusi, Ojaja II; Olúbàdàn Ilé Ìbàdàn, Ọba Lekan Balogun, Alli Okumade II; Olúwo ìlú Ìwó, Abdul-Azzez Akanbi, àwọn mìíràn tó tún péjú ni ìyálóde Ilé Yorùbá, Ìyálóde Alaba Lawson, Imaamu Àgbà Ilé Ọ̀yọ́, Alhaji Abdul-Ganiyu Ajokidero àti àwọn èyàn ńlá Míìràn láwùjọ. Abiola Olowe Ibadan.


Ẹgbé Agbábọ̀ọ̀lù Real Madrid jáwé olúborí nínú ìdíje La liga ti ọdún 2022

Ẹgbé agbábọ̀ọ̀lù Real Madrid jáwé olúborí nínú ìdíje La liga nígbà tí wọ́n fi ẹgbé agbábọ̀ọ̀lù Espanyo ṣe eré ọwọ́ lóríi pápá pẹ̀lúu àmi àyò mẹ́rin sódo Ẹgbé agbábọ̀ọ̀lù Madrid ò kúkú ní lò láti mi àwọ̀n kankan kí wọ́n tó leè jáwé olúborí, sùgbọ́n wọ́n fi àgbà han àwọn ẹgbé agbábọ̀ọ̀lù Espanyo nígbàtí Rodrygo kọ́kọ́ mi àwọ̀n ní ìsẹ́jú mẹ́tàlélọ́gbọ̀n tí Benzema sí rìí dajúú pé wọ́n fi Espanyo sẹ̀sín lóri pápá. Èyí sì jé ife márùndínlógójì tí ẹgbé agbábọ̀ọ̀lù Real Madrid ti ní, ní ìdíje yìí. Ọláyinká Akíntọ́lá


WAFCON 2022: Ẹgbẹ́ Agbábọ̀ọ̀lù Orílẹ́-ẹ̀dè Nàìjíríà yóò kojú Ẹgbẹ́ Agbábọ̀ọ̀lù South Africa, Burundi àti Botswana

Ẹgbẹ́ Agbábọ̀ọ̀lù àgbà àwọn obìnrin Orílẹ́-ẹ̀dè Nàìjíríà, Super Falcons, yóò kojú South Africa, Burundi ati Botswana ní Group C ti ìdíje àwọn obìnrin Áfíríkà ti 2022 ni Ilu Morocco. Mohamed VI Complex ní ìjọba àríwá Áfíríkà ti gbàlejò àwọn ìdíje WAFCON, èyítí ó sọ àwọn ẹgbẹ́ méjìlá tí ó yege fún Ife àwọn obìnrin Áfíríkà kejìlá sí ẹgbẹ́ mẹ́ta ti ẹgbẹ́ mẹ́rin kọọ̀kan. https://twitter.com/NGSuper_Falcons/status/1520146543613030400?ref_src=twsrc%5Etfw%7Ctwcamp%5Etweetembed%7Ctwterm%5E1520146543613030400%7Ctwgr%5E%7Ctwcon%5Es1_c10&ref_url=https%3A%2F%2Fvon.gov.ng%2F2022%2F04%2F29%2Fwafcon-2022-nigeria-to-face-south-africa-burundi-botswana%2F Nàìjíríà gba ife ẹ̀yẹ AFCON Obìnrin ní ọdún 1998, 2000, 2002, 2004, 2006, 2010, 2014, 2016 àti 2018. Ṣùgbọ́n, wọ́n fagilé ìdíje ti ọdún 2020 nítorí àjàkálẹ̀-ààrùn COVID-19. Equatorial Guinea gba ìdíje náà ní ọdún 2008 àti 2012, ṣùgbọ́n wọ́n kùnà láti dé òpin ìparí ọdún yìí. https://twitter.com/CAFwomen/status/1520158663490551810?ref_src=twsrc%5Etfw%7Ctwcamp%5Etweetembed%7Ctwterm%5E1520158663490551810%7Ctwgr%5E%7Ctwcon%5Es1_c10&ref_url=https%3A%2F%2Fvon.gov.ng%2F2022%2F04%2F29%2Fwafcon-2022-nigeria-to-face-south-africa-burundi-botswana%2F Ọláyinká Akíntọ́lá


Má baá iṣẹ́ rẹ̀ lọọ; Ààrẹ Buhari lósọ bẹ́ẹ̀ fún olùdíje ipò gómìná ti ìpínlẹ̀ ekiti: ọ̀gbẹ́ni Oyebanji

Ààrẹ Muhammadu Buhari ti fi àsíá ẹgbẹ́ òṣèlú All Progressives Congress (APC) fún ọ̀gbẹ́ni Abiodun Oyebanji tó jẹ́ olùdíje nínú ẹgbẹ́ náà nínú ìdìbò gómìnà ní ìpínlẹ̀ Èkìtì, tí yóò wáyé ní ọjọ́ kejìdínlógún oṣù kẹfà ọdún 2022. Alága gbogbogbò ẹgbẹ́ náà, Abdullahi Adamu, Akọ̀wé orílẹ́-ẹ̀dè, Iyiola Omisore, àti Gómìná Kayode Fayemi ti ìpínlẹ̀ Ekiti àti ìpínlẹ̀ Kebbi, Atiku Bagudu, tí ó tún jẹ́ Alága ìpolongo fún ẹgbẹ́ òṣèlú APC fún ìdìbo Ekiti, lóó mú Olùdíje náà lọrí ààrẹ orílẹ́-ẹ̀dè Nàìjíríà ní ọjọ́ Jímọ̀ Alága gbogbogbò náà sọ pé ẹgbẹ́ òṣèlú APC ń gbèrò láti borí nínú ìdíje náà, “nípasẹ̀ oore-ọ̀fẹ́ Ọlọ́run,” ó fi kún pé ìdí nìyí tí olùdíje fi wá gba ìbùkún lẹ́nu ààrẹ orílẹ́-ẹ̀dè Nàìjíríà. Ọláyinká Akíntọ́lá


Agbábọ́ọ́lù Orílẹ̀-èdè Egypt, Mohamed Salah gba àmì ẹ̀yẹ FWA  Ọdún yìí

Ẹgbẹ́ òǹkọ̀wé bọ́ọ́lù àfẹsẹ̀gbá ti fún Agbábọ́ọ́lù àgbáyé, ọmọ orílẹ̀-èdè Egypt tí ó tún jẹ́ agbábọ́ọ́lù fún Liverpool, Mohamed Salah ti gba àmì ẹ̀yẹ ọkùnrin agbábọ́ọ́lù ọdún níbi ìdìbò ọdọọdún ti agbábọ́ọ́lù tí ó mọ̀ gbá jùlọ ní orílẹ̀-èdè England, èyí jẹ́ ẹlẹ́ẹ̀kejì tí Áfíríkà ń gba àmì-ẹ̀yẹ yìí . Salah, ti o jawe olubori ni ọdun 2018, ni ibo mejidin-laadọta, niwaju agbabọọlu Kevin De Bruyne ti Manchester City ati agbabọọlu Declan Rice ti West Ham United, ti o gba ipo keji ati ikẹta ni sisẹntẹle. Salah,ẹni ti o jẹ ọmọ Ọdun mọkandin-lọgbọn ti fẹsẹ gbọn bọọlu wọnu awọn ni igba ọgbọn ti o si tun ṣe iranlọwọ lẹẹmẹrinla ninu idije mẹrinle-logoji fun Liverpool ni akoko yii ati pe o tun jẹ opomulero ẹgbẹ Juergen Klopp. Liverpool lo n tẹle Manchester City ninu idije Premier League ti oku idije marun un ko fi pari lọwọ bayii.


CAF sún ìdíje eré bọ́ọ̀lù Ìfẹsẹ̀wọnsẹ̀ síwájú

Àjọ Bọ́ọ̀lù Ilẹ̀ Áfíríkà, CAF ti kéde pé wọ́n ti sún ìdíje eré bọ́ọ̀lù Ìfẹsẹ̀wọnsẹ̀ nílẹ̀ Áfíríkà (CHAN) ní ọdún 2023 síwájú CAF kéde ìfilọ̀ yìí ní ojú òpó twitter rẹẹ̀ CHAN draw postponed https://t.co/tzipq3y1kM — CAF Media (@CAF_Media) April 28, 2022 Ọláyinká Akíntọ́lá


Rògbòdìyàn bẹ́ sílẹ̀ ní ìlú sweden látàrí láti máà fún àwọn àjòjì ní ìwé ìgbélùú

Orílẹ́-ẹ̀dè Sweden ti kùnà láti fún ọ̀pọ̀lọpọ̀ àwọn ajòjì tí wọ́n ti gbà wolé níbí ogún ọdún sẹ́yìn ní ìwé ìgbẹ́lùú tí ó sì ti fa rògbòdìyàn, Olórí Orílẹ́-ẹ̀dè Sweden Magdalena Andersson sọ ní Ọjọ́bọ̀, bí ó ṣeṣe ìfilọ́lẹ̀ àwọn ìpilẹ̀ṣẹ̀ láti kojú àwọn tó ṣe tán láti bẹ̀ẹ̀rẹ rògbòdìyàn. Ó ya ọ̀pọ̀lọpọ̀ àwọn ará ìlú Sweden lẹ́nu bí ọgọ́ọ̀rún ọlọ́ọ̀pá ṣe farapa yánayàna nínú rògbòdìyàn tí ó wáyé ní ìbẹ̀rẹ̀ oṣù yí. Ìwa-ipá náà wáyé lẹ́hìn tí olósèlú aráa ìlú Swedish-Danish kan sun Al-Qur’an níná ni ìwọ́de kan, tí yóò sì tún se ọ̀pọ̀lọpọ̀ si ní àwọn agbègbè tí àwọn ajòjì pọ̀sí jù. Ọláyinká Akíntọ́lá


Akọrin Nàìjíríà, Tems kọrin pẹ̀lú Future nínú àwo tuntun rẹ̀ tó jáde

Èwe Olórin Nàìjíríà kan,tí orúkọ rẹ̀ ń jẹ́ Tems ti kọrin nínú àwo orin tuntun tí ó tún jẹ́ ẹlẹẹ̀kẹsàn akọrin Amẹ́ríkà, Future, tí àkọlé rẹ̀ jẹ́ ‘I Never Liked You’, Awo-orin naa ti o ni akọle mẹrindinlogun ni Tems ati ọmọ ilu Kanada, Drake,si jọ kọ ọkan ninu akole kan ti o jẹ, ‘Wait For You’. Akọrin naa pin atọkọ orin ọhun si oju-iwe Insitagramu rẹ ti o si fi awo orin naa sita ni ọganjọ oru, ọjọ kọkandinlọgbọn, Oṣu Kẹrin, ọdun 2022. Awọn oṣere bi Kanye West, Gunna, Young thug, Est Gee, ati Kodak Black naa tun kọrin ninu awo-orin ọhun.


Ẹgbẹ Awọn Oṣiṣẹ Orílẹ̀-ẹ̀dè Nàìjíríà ṣe ìwọ́de fún àjọ̀dún àwọn òṣìṣẹ́

Gẹ́gẹ́bí ara àwọn ètò láti se àjọ̀dún àwọn òṣìṣẹ́ ti ọdún yìí, Ẹgbẹ́ Òṣìṣẹ́ Nàìjíríà ti ṣe ìwọ́de àgbáyé lati fi ẹ̀hónú wọn hàn lóríi àwọn ẹ̀tọ́ wọn díẹ̀ ni Orílẹ́-ẹ̀dè Nàìjírìa. Ìwọ́de náà wáyé láti Ilé-ìgbìmọ̀ òṣìṣé tó wà ní àárín agbègbè, Abuja, lọ sí ilẹ́-iṣẹ́ Ìjọba àpapọ̀ pẹ̀lú àwọn aláṣẹ àjọ tó mójútó ètò ìrìnà àti àwọn aṣojú ààbò mìíràn láti ríi dájú pé ó lọ ní ìrọwọ́ rosè. Wọ́n sì ké gbàjarè sí ìjọba láti tètè wá ojútùú sí ètò àbò Orílẹ́-ẹ̀dè Nàìjíríà. Ọláyinká Akíntọ́lá


Gómìná Ìpínlẹ̀ Sokoto Ṣe Ìlérí Ìjọba Rere: Alhaji Aminu Tanbumwal

Olùdíje fún ipò ààrẹ orílẹ̀-èdè Nàìjírìa nínu ẹgbẹ́ òṣèlú People’s Democratic Party (PDP), àti Gómìná ìpínlè Sokoto, Alhaji Aminu Tanbumwal sọ ní ọjọ́bọ̀ ní Abuja pe àwọn ọmọ orílẹ̀-èdè Nàìjírìa ti pàpọ̀jù àti pé oun tí wọ́n ṣe ní orílẹ̀-èdè yìí rú wọn lójú. Alhaji Tanbumwal sọ èyí lákòókò ìpàdé pẹ̀lúu àwọn mínísítà àná tí ó ṣiṣẹ́ lá bẹ́ẹ ẹgbẹ́ ní ìgbaradì fún ìdíje àkọ́kọ́ inú ẹgbẹ́ ní oṣù tí ń bọ̀. Ó wá fikún pé oun tí orílẹ̀-èdè nílò ni olórí tí yòó jòkó lóri apá aláṣẹ ti ìjọba; yóò tún ní ìbọ̀wọ̀ fún àwọn apá ìjọba mìíràn àti olùdarí kan, ju gbogbo rẹ̀ lọ, tí ó sìle daríi àwọn ènìyàn onírúurú, pèlúu èrò oríṣiríṣi láìsí wàhálà kankan. Ọláyinká Akíntọ́lá


Ètò Ìdìbò Ọdún 2023 Yóò lọọ ní ìrọwọ́ rọsẹ̀: Ààrẹ Muhammadu Buhari

Ààrẹ Muhammadu Buhari gba àwọn tó ń gbèrò láti tako ìdìbò gbogbogbòò lọ́dún 2023 nímọ̀ràn pé kí wọ́n sọ ewé agbéjé mọ́wọ́, ó sì búra láti lo gbogbo ọ̀nà tó tọ́ láti dáàbò bo ìbò àwọn ọmọ Nàìjíríà. Èyí jẹ́ mímọ̀ nínú ìpàdé óúnjẹ alẹ́ Iftar pẹ̀lú àwọn asojú orílẹ̀ẹ̀dè Nàìjírìa. Ààrẹ Buhari tún sọ pé òun òní gba àwọn àjèjì láàyè láti dásí ìdìbò tí ń bọ̀ lọ́nà. Ààrẹ Muhammadu Buhari ké pe gbogbo ará ìlú, pàápàá jùlọ àwọn mùsùlùmí láti fi orílẹ̀ẹ̀dè Russia àti Ukraine sínú àdúrà kí àláfìa tún leè jọba. Ọláyinká Akíntọ́lá.


Ọ̀gbẹ́ni Bola Tinubu, Fi Ìmoore Hàn Sí Àwọn Asòfin Ìpínlẹ̀ Èkó

Olùdíje Ààrẹ fún ẹgbẹ́ òṣèlú All Progressives Congress (APC), Ọ̀gbẹ́ni Bola Tinubu, fi ìmoore hàn sí àwọn ọmọ ilé ìgbìmọ̀ aṣòfin ìpínlẹ̀ Èkó fún ayẹyẹ tawaf àti ìpàdé àdúrà fún un ní Mekka, Saudi Arabia. Ọ̀gbẹ́ni Tinubu ló sọ̀rọ̀ yìí lákòókò tó ń bá àwọn akọ̀ròyìn sọ̀rọ̀ lóri bí inú òun ṣe dùn sí ìpàdé àdúrà yìí àti wípé àwọn àdúrà yìí ṣe rẹ́gí pẹ̀lú èyí tó ń gbà fún ìrètí rẹẹ̀ ṣaájú ìdìbò ààrẹ 2023. Ó wá rọ àwọn ọmọ ilé ìgbìmọ̀ aṣòfin ìpínlẹ̀ Èkó láti tún gbàdúrà fún ilẹ̀ Nàìjírìa àti Ààrẹ Muhammadu Buhari lóríi àwọn ìpèníjà tó ń kojú orílẹ̀ẹ̀dè yìí. Ọláyinká Akíntọ́lá.


Àparò Chelsea Kò Ga Ju Manchester United; Man U 1- 1 Chelsea

Ninu ifẹsẹwọnsẹ ọjọ ọjọbọ ti idijẹ English Premier League laarin ikọ Manchester United at ikọ Chelsea; aparo kan ko ga ju ọkan lọ, latari bi awọn ikọ mejeeji sẹ ta ọmi. Gbogbo ipa lati ri ẹyin awọn lo pin fun Chelsea, bo tilẹ jẹ pe “àgbá bí ẹran” ni wọn gba ikọ Manchester United ni sáà kinni ifẹsẹwọnsẹ naa. Marcos Alonso lo pada si ọju awọn fun ikọ Chelsea ni deede wakati kan. Ko pẹ rara ni ikọ Manchester United da pada fun wọn nigba ti Christiano Ronaldo gba bọọlu wọnu awọn.


Ọba aládé ṣe sàdáńkátà fún igbákejì ààrẹ

Oba Benin, Kábíyèsí, Omo N’Oba N’Edo Uku Akpolokpolo, Oba Ewuare II, ti gbóríyìn fún Igbákejì Ààrẹ Nàìjíríà, Ọ̀jọ̀gbọ́n Yẹmí Ọ̀sínbàjò fún bọ́r̀ọ ṣe dá lẹ́nu rẹ̀ ṣáká,ìwà ìrẹ̀lẹ̀ àti ìfarabalẹ̀ rẹ̀. Ọjọgbọn Ọsinbajo lọ si ilu Benin lati tẹsiwaju lori ijiroro rẹ pẹlu awọn aṣoju All Progressive Congress, APC, fun apejọ oṣu ti n bọ ti ẹgbẹ naa. O sabewo si baalẹ ibilẹ ni aafin rẹ ni ilu Benin. Oba naa ṣapejuwe Igbakeji Aarẹ gẹgẹ bi “ọmọ onile, ọmọ aafin.” O sọ pe awọn iwe-ẹri igbakeji gbe sorii awọn oludije toku ninu idije fun ipo Aarẹ Naijiria. Oba Ewuare Keji so pe Ojogbon Osinbajo ni “ogbontarigi to koju osunwọn”fun ipo aarẹ ti oun n du, o si da oun loju pe awon ara ilu Benin yoo maa gbadura si Olorun Eledumare ati awon baba nla won fun aṣeyọri rẹ nibi ibo naa.


Ìpèníjà Ààbò Tó Ń Dojúkọ Nàìjíríà Jẹ́ Ewu Sí Ìsọ̀kan Àti Ìdàgbàsókè Rẹ̀.

Olori ile igbimọ aṣofin orilẹede Naijiria Ọgbẹni Femi Gbajabiamila sọ pe awọn ipenija ààbò lọwọlọwọ to n dojukọ orilẹ ede naa jẹ ewu si isọkan ati idagbasoke rẹ. O ṣe akiyesi pe ijọba Naijiria ti dahun si awọn ipenija naa nipa gbigbe awọn igbese kan bii riro awọn ọlọpa ati ologun lagbara, igbanisiṣẹ oṣiṣẹ fun awọn ile-iṣẹ aabo, ati awọn ohun miran ti wọn ti ṣe. Ọgbẹni Gbajabiamila sọ eyi nibi apẹjọ kan ni ilu Ọba.


Ọba Benin Gbóríyìn Fún Ọ̀jọ̀gbọ́n Osibajo

Igbakeji Aarẹ Naijiria, Ọjọgbọn Yemi Osinbajo ti gba igboriyin e lati ọwọ Ọba Benin, Kabiyesi, Omo N’Oba N’Edo Uku Akpolokpolo, Oba Ewuare II. Ọjọgbọn Osinbajo ṣe ibẹwo si ilu Benin ni itẹsiwaju ijumọsọrọpọ rẹ pẹlu awọn aṣoju ẹgbẹ oselu APC. O se abẹwo si baalẹ ibilẹ ni aafin re ni ilu Benin. Ọba naa ṣapejuwe Igbakeji Aarẹ gẹgẹ bi “ọmọ aafin.” O sọ pe awọn abuda rẹ fi taa yọ ju awọn oludije miiran ninu idije fun ipo Aare Naijiria.


Ìbásapọ̀ Wa Pẹ̀lú Russia Àti Ukaraine Ẁa Ní Digbín

Minisita fun eto oke okun, Zubairu Dada sọ pe ibasepọ to wa laarin orilẹ-ede Naijiria pẹlu orilẹ ede Russia ati Ukraine wa ni digbin. Dada ṣe ikede naa ni Ilu Abuja ni ọjọ Ọjọbọ, lakoko ti o n fọọrọ- jomi-tooro-ọrọ pẹlu awọn oniroyin ni apejọ minisita ọsẹ kan ti ikọ to sẹt ibaraẹnisọrọ fun aarẹ gbe kalẹ. O sọ pe ogun to n lọ lọwọ laarin awọn orilẹ-ede mejeeji ko ni ipa kankan lori ibatan ajọṣepọ pẹlu eyikeyi awọn orilẹ-ede mejeeji.


Ìdìbò 2023: Mínísítà ìpínlẹ̀ fún ètò ẹ̀kọ́ ýòo díje ipò ààrẹ

Mínísítà fún ètò ẹ̀kọ́, Chukwuemeka Nwajiuba ti fìfẹ́ hàn sí gbígba fọ́ọ́mù ìdíje lábẹ́ àsìá ẹgbẹ́ All Progressives Congress Party,APC, fún ipò Ààre orílè-èdè Nàìjíríà. Nigbati o ngba fọọmu naa ni Ọjọbọ, lati ọdọ Project Nigeria Group, Nwajiuba sọ pe ki ẹgbẹ naa ni gbẹkẹle lori oun gẹgẹ bi aami tuntun isokan, idagbasoke ati isọdọtun. Ugochukwu sọ pe awọn ọdọ ni agbegbe ipin si mẹfa orilẹ-ede, awọn aṣiwaju ẹsin ati ti aṣa lo gbimọ yan ohun, Nwajiuba


Nàìjíríà, Àwùjọ Àgbáyé, Àwọn mìíràn fọwọ́ sí i láti fòpin sí ìdábẹ́ ọmọbìnrin FGM

Ìjọba Nàìjíríà, àwùjọ àgbáyé, àwọn olùkópa pàtàkì àti àwọn àjọ tí kìí ṣe tìjọba ti pinnu láti fòpin sí Ìdábẹ́ fún ọmọbìnrin ní Nàìjíríà. Wọn ṣe ipinnu naa nibi “Ifilọlẹ igbesẹ lati fopin si abẹ dida fun ọmọbinrin” ni ilu Abuja. Minisita fun ọrọ Awọn Obirin lorilẹ-ede Naijiria, Fúnmi Paullen Tallen, sọ pe abẹ dida fun Awọn obinrin jẹ nnkan to buru ati pe o to gẹẹ. O sọ pe ti awọn alaṣẹ ibilẹ bati fọwọsi ti wọn si faramọ, o ṣee ṣe lati fopin si FGM lorilẹ-ede. O sọ pe ifilọlẹ ipinnu naa jẹ eyi to ṣe pataki lati koju iwa aburu naa.


Akọ̀wé gbogbogboò Tuntun Fún Ilé-iṣẹ́  Ààbò ṣe àbẹ̀wò sí NAF

Akòwé gbogbogboò tuntun (PermSec),ti ilé-iṣẹ́ ààbò ìjọ̀ba àpapọ̀ (FMoD), Dókítà Ibrahim Kana, mni, ti sọ pé ọ̀kan nínú èròńgbà òhun fún Ilé-iṣẹ́ náà ní láti rí sí gbígbé àwọn òṣìṣẹ́ ológun tó pọ̀ díẹ̀ sí àwọn ipò pàtàkì ní Ilé-iṣẹ́ náà ,pẹ̀lu àwọn alágbádá ẹlẹgbẹ́ wọn. O sọrọ yii nigba to ṣe abẹwo akọkọ rẹ si olu ile-iṣẹ aabo (NAF) ni ilu Abuja. Gẹgẹ bi Dokita Kana ti sọ,dida awọn alagbada ati awọn oṣiṣẹ ologun pọ lati ṣiṣẹ ni FMoD yoo muṣẹ wọn ya ti yoo si tun mu ibaraeniṣepọ ati ifowosowopo aarin wọn ko danmọran. O tun ṣalaye pe labẹ iṣọ rẹ,ohun yoo ṣe akiyesi pataki si ilọsiwaju eto-ẹkọ ati ilera ni awọn ile-iwe ati awọn ohun elo iṣoogun to wa nikapa ologun, nitori ipa pataki ti awọn amayedẹrun wọnyi ko ni igbesi aye awọn ọmọ ogun.


K̀osí aáwọ̀ kankan láàrin Nàìjíríà, Ukiréínì àti Rọ́síà o

Mínísítà Orílẹ̀-èdè Nàìjíríà fún Ọ̀rọ̀ òkèèrè, Zubairu Dada sọ pé, kò sí aáwọ̀ kankan láàrin Nàìjíríà pẹ̀lú Rọ́ssíà àti Ukiréínì. Dada ṣe ikede naa ni Ilu Abuja ni Ọjọbọ, lakoko ti o n dahun awọn ibeere lati ẹnu Awọn oniroyin nibi apejọ minisita ọlọsọọsẹ ti Ẹgbẹ Ibaraẹnisọrọ Aarẹ ṣagbekalẹ rẹ. O sọ pe ogun ti nlọ lọwọ laarin awọn orilẹ-ede mejeeji ko ni ipa lori ajọṣepọ Naijiria pẹlu eyikeyi awọn orilẹ-ede mejeeji. Ni ibamu pẹlu ọrọ Minisita naa, aṣoju igbagbogbo Naijiria si Ajo Agbaye, Ọjọgbọn Tijjani Bande, sọ pe ko si iṣoro eyikeyi, laarin Naijiria ati Rọsia ati Ukireini.


Mo Ti Ní Ìrírí Tí Kò Se Fí Owó Rà Láti Jẹ́ Ààrẹ

Ọ̀jọ̀gbọ́n Yẹmi Osinbajo sọ pé ìrírí tí kọ̀ níye ni òhún ti ní látàri jíjẹ́ Igbákejì Ààrẹ Nàìjíríà àti ní ìgbà kan rí, adilémú fún Ààrẹ, láti nkan bi ọdun mẹjẹ sẹhin. Ọjọgbọn Osinbajo sọrọ yii lọjọ Aje ni aafin Deji ti ilu Akure, Ọba Aladelusi Ogunlade Aladetoyinbo nigba to n se abẹwo si ipinlẹ Ondo. Ọba naa gbadura fun aseyọri Igbakeji Aarẹ lati gun ori itẹ naa. O sọ pe “Ti o ba jẹ pe orilẹ-ede to ti ni ilọsiwaju ni, gbogbo ọmọ ẹgbẹ oselu APC ni yoo jumọ tu sita lati se atilẹyin fun un. Tolulope


Ààrẹ Kẹ́dùn Ikú Mínísítà Tẹ́lẹ̀rí, Alabo Tonye

Ààrẹ Muhammadu Buhari ti kẹ́dùn fún ìdílé Mínísítà tẹ́lẹ̀rí fún ètò ọ̀dọ́, eré ìdárayá àti àṣà, Alabo Tonye Graham-Douglas, tí ó kú ní Ọjọ́ Ajé, Oṣù Kẹrin Ọjọ karunlelogun, Oṣu Kẹrin Ọjọ 25, Ọdun 2022. Ààrẹ Buhari nínú ọ̀rọ̀ rẹ̀, kẹ́dùn pẹ̀lú ìjọba àti àwọn ènìyàn ìpínlẹ̀ Rivers nípa àdánù olóṣèlú, tiwantiwa àti alábòójútó, tí ó ti sìn orilẹ ede yii ni orisisirisi ẹka ọtọọtọ. Aare gbaladura pe ki Olorun Eledumare tẹ si afẹfẹ rere, ki o si tu idile re ninu. Tolulope


Orílẹ̀èdè Nàìjíríà Wà Ní Digbín, Kò Sì Le Subú Lulẹ̀

Ìjọba Nàìjíríà sọ pé àsọtẹ́lẹ̀ pé orílẹ̀èdè Nàìjíríà yóò ṣubú lulẹ̀ jẹ́ òfúùtù-fẹ́ẹ̀tẹ̀, asán póńbélé. Agbẹnusọ fún Ààrẹ, Garba Shehu, nínú àtẹ̀jáde kan, sọ pé àsọtẹ́lẹ̀ náà kìí ṣe nkànkan bíkòṣe èrò ọkàn tàbí àfokànsùn orílẹ̀ èdè Àmẹ́ríkà. Shehu sọ pe bo tilẹ jẹ pe wotowoto n jẹyọ lori isubu Naijiria lati ẹnu awọn ara ilu Amerika, ijọba yi wa ni digbin, ko si le subu.


Àgbájọ ọwọ́ lafí ń sọ̀yà

Láti ṣe ayẹyẹ àyájọ́ ọjọ́ Ibà Àgbáyé ti ọdún yìí lónìí, Godrej Nigeria, àwọn tí wọ́n ń ṣe òògùn apakòkòròo GoodKnight Power Shots ti ń ṣe àjọṣepọ̀ pẹ̀lú Ilé-iṣẹ́ Ìlera ìjọba àpapọ̀ lábẹ́ẹ Ètò ìgbógun ti ààìsàn ibà ní Orílẹ̀-èdè (NMEP) Abuja, láti túnbọ̀ tẹramọ́ ìgbìyànjú wọn lórí pípa àìsàn ibà run ní Nàìjíríà nípasẹ̀ fífi òògùn ìpakòkòrò Goodknight ẹgbẹ̀rún mẹ́wàá tọrẹ fún ilé-iṣẹ́ náà. Ile-iṣẹ naa gbe ẹbun ẹgbẹrun mẹwaa oogunapakokoro GoodKnight Power Shots fun ile-iṣẹ ijọba apapọ, nigba ti o ṣabẹwo si Minisita fun Ipinlẹ fun Ilera, Dokita Olorunnimbe Mamora, ni ilu Abuja ,gẹgẹ bi apakan iṣẹ rẹ lati ṣe iranti ayẹyẹ ayajọ ọjọ Iba Agbaye,ti ọdun 2022. Nigba ti o n sọrọ lakoko ibẹwo naa, Mamora ṣe akiyesi pe iba ti pa awọn eniyan to pọ ti o si tun n tẹsiwaju lati pa eniyan sii ni Adulawọ ju kokoro HIV ati aarun Corona lọ. Nipasẹ iwadi, Godrej ṣe agbejade oogun apakokoroo Goodknight Power Shot, fun awọn ọmọ orilẹ-ede Naijiria ti o si ti ko ipa pataki ni orilẹ-ede ni ọdun meji sẹyin.


Owó rèé ọjà rèé

Ní báyìí àwọn awakọ̀ tó bá ti dúró ní Pápá ọkọ̀ òfurufú àgbáyé Nnamdi Azikiwe, Àbújá, Olú-ìlú Nàìjíríà yóò bẹ̀r̀ẹ sí ní máa sanwó. Nigbati o n ba awọn ọmọ ẹgbẹ alaṣẹ awakọ ati eto ofurufu (ATACA), Alakoso Agba Ariwa aarin, Ọgbẹni Kabir Mohammed sọ pe erongba wọn fun eyi ni lati je ki eto ni Papa ọkọ ofurufu Nnamdi Azikwe o gun rege. Ọgbẹni Mohammed, tẹnumọ pe eto isanwo ni papa ọkọ ofurufu yoo koju awọn iṣoro agbero, eyiti o le da ọrọ-aje Ile-iṣẹ Ofurufu orile-ede gunlẹ tabi pa lara. Bakan naa lo fi da awọn aririn ajo loju wi pe, papakọ ofurufu Nnamdi Azikwe ti n ṣiṣẹ bayii lori ona lati ya awon isowo ti ko bofin mu ti n waye ni iwaju gbọngan ijade ni papakọ ofurufu naa sọtọ gbangba.


Opera sún sẹ́gbẹ̀ẹ́ fún ìdíje Nigerian Idols

Ìgbésáfẹ́fẹ́ Nigerian Idols tó wáyé lọ́jọ́ kẹrìnlélógún, oṣù kẹrin, ọdún 2022 ya àwon olólùfé David Operah lẹ́nu bí ó ṣe já kúrò nínú ìdíje náà. Ni Ibẹrẹ iṣafihan naa,awọn oludije n ṣiyemeji nigba ti wọn pe wọn sita. David Operah, ti a mọ si Olowojọba Ṣẹgun jẹ akọrin,ọmọ orilẹ-ede Naijiria, akọ orin ati olupolongo . Ọmọ ọgbọn ọdun naa tun jẹ oludije ninu MTN Project Fame apa keje ni ọdun 2014. Ni afikun, Adekunle Gold, olorin Naijiria ti o tun jẹ ọkọ Simi, ọkan lara awọn oluidajọ, gbe akara oyinbo iyalenu wa fun iyawo rẹ lati ṣe ayẹyẹ ọjọ ibi rẹ.


Ayẹyẹ ọdún Àsun ní ìpínlẹ̀ Òǹdó

Ọdún Àsun èyí tí ó bẹ̀r̀ẹ ní ọdún tó kọjá ní ìpínlẹ̀ Òǹdó ti ṣetán láti ṣe ẹlẹ́ẹ̀kejì rẹ̀ ní ọjọ́ kejì, Oṣù Karùn ún,ọdún 2022. Destination Ondo labẹ aarẹ La Campgne,Ọtunba Wale Akinboboye,lo da Ayẹyẹ naa,eyi ti o bẹrẹ lodun to koja silẹ,ti ijoba ipinlẹ Ondo si fọwọsi lẹyin naa. Ayẹyẹ naa ti yoo ṣagbatẹru ni ifọwọsowọpọ pẹlu ile iṣẹ ijọba fun asa ati irin-ajo nipinlẹ Ondo, yoo waye ni papa isere ilu Ondo. Awọn alejo, agbegbe ibilẹ ati awọn olukopa miiran ni wọn yoo fi ọpọlọpọ ere idaraya ati eto lọlọkanọjọkan dalaraya lẹyin ti awọn alariya, awọn ẹgbẹ oriṣiriṣi ati awọn ikọ ayẹyẹ naa yoo tọpa opopona.


Macron jáwé olúborí nínú ìdìbò ààrẹ Faransé

Ààrẹ Faransé lọ́wọ́lọ́wọ́ báyìí, Emmanuel Macron ti ní ìdá méjìdín-lọ́gọ́ta-ó-lé-díẹ̀ ìbò nínú ìdìbò ààrẹ,tí ó sì ṣẹ́gun olùdíje ti National Rally Marine, Le Pen, tí òhun ní ìbò ìdá oókànlé-lógójì-ó-lé-díẹ̀. Gẹgẹ bi awọn abajade lati Ile-iṣẹ iṣiroorilẹ-ede Faranse ti o ṣafihan rẹ ni ọjọ aje,abajade naa fẹẹ dabi ibo Macron ni ọdun 2017, nigbati o jawe olubori pẹlu ida ookanle-lọgọta,ti Le Pen si ni ibo ida mẹtale-lọgbọn-o-le-diẹ ni ọdun marun sẹhin. Ida mejidin-lọgbọn ti o lodi si ida mẹẹdọgbọn ni ko dibo ni ọdun 2017, ti o jẹ ida ti o kere julọ ninu itan idibo Aarẹ Faranse gbogboogbo lati ọdun 1969.


Ẹ máá figbá kan bọ̀kan nínú

Bí àwọn ẹgbẹ́ òṣèlú ṣe ń gbaradì fún ìdìbò alákọ́bẹ̀rẹ̀ láti yan àwọn olùdíje wọn fún ìdìbò gbogboogbò ní ọdún 2023, Alága àjọ tó ń mójútó ètò ìdìbò ní Nàìjíríà (INEC), Ọ̀jọ̀gbọ́n Mahmood Yakubu, ti gba àwọn aṣojú àjọ elétò ìdìbò (RECs) níyànjú láti jẹ́ kí ọwọ́ọ wọ́n mọ́ lákòókò tí wọ́n bá ń mójútó àwọn ètò alákọ̀ọ́bẹ̀rẹ̀. O ṣe ipe naa nibi ifilọlẹ apejọ Ijumọsọrọ Ibaṣepọ Idawọle Keji ti o maa n waye lẹẹmẹrin lọdun ti ajọ naa pẹlu awọn RECs, ti wọn ṣe ni ile-iṣẹ ajọ ọhun,ni ilu Abuja, ni ọjọọ ẹti. Ọjọgbọn Yakubu lo anfaani naa lati ran awọn ẹgbẹ Oṣelu leti nipa ojuṣe wọn lati ṣeto iforukọsilẹ ọmọ ẹgbẹ wọn, ki wọn si pin fun ajọ bakan naa ni o kere ju,ọgbọnjọ ṣaajuu ṣiṣe awọn idibo alakọbẹrẹ.


Ìmọ́tótó ló le ṣẹ́gun ààrùn gbogbo

Olùdarí Àgbà fún ètò àgùnbánirọ̀, (NYSC) ní orílẹ̀-èdè Nàìjíríà,Ajagun Shuaibu Ibrahim, ti ṣe ìfilọ́lẹ̀ ètò ìmótótó àyíká ní orílẹ̀-èdè. Gẹgẹ bi o ti sọ, aabo ayika ati imototo jẹ nnkan patakiti fun ilera to peye ati gbigbogun ti gbogbo aarun. Ajagun Ibrahim sọ eyi ni Ipinlẹ Bauchi, Ariwa-Ila-oorun Naijiria, nibi ifilọlẹẹ eto imototo ọhun pẹlu akori, “Ayika Mimọ / Itọju to dara:ọna abayọ fun Ilera to peye ati ẹmi Gigun”. O sọ pe idaraya imototo ayika yoo waye ni gbogbo awọn Ipinlẹ mẹrindin-logoji ati olu-ilu,ni Abuja.


Gómìná Ṣèyí Mákindé Kẹ́dùn Ikú Aláàfin Ọ̀yọ́, Ọba Làmídì Adéyẹmí III

Gómìná Mákindé, ẹni tí ó fi ìkíni ẹkú ará fẹ́rakù ránṣé sí ìgbìmọ̀ Ọ̀yọ́mèsì, ìdílée Ọba Làmídì Adéyẹmí III, àwọn ọmọ bíbí ìlú Ọ̀yọ́ àti gbogbo ọmọ Ilẹ̀ káàrọ́-ọ̀ jíire nígbàtí ó gbà ládùráà kí Ọlọ́run tẹ́ ẹ sáfẹ́fẹ́ rere. Gómìná tún fi kún ọ̀rọ rẹ̀ pé, ìpínlè Ọ̀yọ́ ti pàdánù ọba alayé tó kún fún ìmọ̀ nípa àṣà àti ìṣe Ilẹ̀ káàró-ò jíre, tí ó sì mú àgbéga bá ipò aláàfin pẹ̀lú ìmọ̀ àti ọgbọ́n, eléèyí tí ó jé kí ó di àwòkọ́se rere fún àwọn ọba alayé ní ilẹ̀ aláwọ̀dúdú, eléèyí tí ó mú ògo bá ìpínlè Ọ̀yọ́ àti orílẹ̀ èdè Nàìjírìa. Gómìná gbàá ládùráà kí Ọlọ́run Allah fi Aljanah Fridaus jinki Ọba Làmídì Adéyẹmí III. Abiola Olowe Ìbàdàn.


Àdánù ńlá ló sẹ lẹ̀ ní Ìpínlẹ̀ Ọ̀yọ́: Ọmọọba Akeem Adeyẹmi

Ọmọọba Akeem Adéyẹmí tó s’ojú ẹkùn Ọ̀yọ́ ní Ilé ìgbìmọ̀ asòfin orílẹ̀ èdè Nàìjírìa ló so òrò yí di mímọ̀ ní Ààfin ní ìlú Ọ̀yọ́, ní ẹkùn gúsù Ìwọ òòrùn orílẹ̀ èdè Nàìjírìa nígbàtí ó sàlàyé wípé Ọba Làmídì Adéyẹmí lll jẹ́ ẹni tí ó ní ìfẹ́ tolórí tẹlẹ́mù Ọmọ ìlú Ọ̀yọ́ lọ́kàn. Nínú ọ̀rọ rẹ̀, Ọmọọba Akeem Adéyẹmí sàlàyé wípé Ọba Làmídì Adéyẹmí lll wáà lára àwọn tí ó gbé àṣà àti ìṣe Ilẹ̀ Yorùbá lárugẹ, bẹ́ẹ̀ gẹ́gẹ́ ni èdè gẹ̀ẹ́sì náà rọ ọba alayé ọ̀hún lọ́rùn ní sísọ. Lára àwọn ọmọ rẹ̀ nínú òṣèlú, Honourable Adesoji Ojoawo tí ó je Alága ìjọba ìbílẹ̀ Ìwọ òòrùn Ọ̀yọ́ àti Honourable Leke Oyatokun, tó s’ojú ẹkùn Afijio ní Ilé ìgbìmọ̀ asòfin Ìpínlẹ̀ Ọ̀yọ́ ní ọdún 2015 sí 2019 sàlàyé wípé àdánù ńlá ni ìpapòdà Ọba Làmídì Adéyẹmí lll jẹ́ fún wọn. Wọ́n wá gbàá ládùráà kí Ọlọ́run tẹ́ ọba alayé òhún sí afẹ́fẹ́ rere. Ní déédé agogo méjìlá ku ìsẹ́jú mẹ́fà ni wọ́n ṣe àdúrà ní Ìlànà ẹlẹ́sìn Mùsùlùmí sááju kí àwọn ẹlẹ́sìn àbáláyé tó se ètò yókù. Abiola Olowe Ìbàdàn.


Ilé Aṣòfin Eko Fọwọ́ sí Òfin Ìfẹ̀sùnkàn Ara-ìlú, gbígbógún ti Ìwà-ìbàjẹ́,jíjábọ̀ Iṣẹ́ ìlú.

Ilé gbimọ Aṣòfin Ipinlẹ Eko ti fọwọ si atunṣe ofin Àjọ to nii ṣe pẹlu Ifẹsunkan Ara-ilu, gbigbogun tí Iwa-ibajẹ ati jijajabọ iṣẹ ìlú tí wọn ṣe ni ọdun 2021, lẹyin tí wọn ka a nigba kẹta ninu gbọngan ile igbimọ aosfin. Ilé gbimọ Aṣòfin Ipinlẹ naa ṣe atunṣe tẹlẹ si ofin yìí nigba ti wọn yí orúkọ òfin naa kuro ni “Òfin Àjọ Ifẹsunkan Ara ilu ati Igbogun tí Iwa-ibajẹ” si “Òfin Ajọ Ifẹsunkan Ara-ilu, Igbogun tí Iwa-ibajẹ ati Ijabọ iṣẹ ìlú ti ọdun 2021, lẹyin tí wọn ka a nigba kẹta ninu gbọngan Ile Igbimọ Aṣofin náà. Oludari Ile Igbimọ Aṣofin Ìpínlẹ̀ Eko, Aṣofin Mudashiru Ọbasa, ẹni ti Igbakeji rẹ, Aṣofin Wasiu Eshinlokun-Sanni ṣojú fun lo dárí eto idibò naa ti wọn fi ohun ṣọkan sọ ọ di ofin Oludari Ile naa wa pa a láṣẹ fun Adele Akọwe-àgbà Ile naa lati fi ẹda ofin naa ṣowọ sì Gomina Babajide Sanwo-Olu ti Ipinle Eko lati fọwọ si, ko le di ofin-amulo ilu. Lanre Lagada-Abayomi


ALÁÀFIN ÌLÚ Ọ̀YỌ́, ỌBA LÀMÍDÌ ADÉYẸMÍ III TI WÀJÀ

Ọba Làmídì Adéyẹmí lll tí ó di olóògbé ní ilé ìwòsàn fáfitì Afe Babalola ní ìlú Ado-Ekiti, ní ìpínlè Ekiti ní ẹkùn gúsù iwọ̀ oòrùn orílè èdè Nàìjírìa, ni ìròyìn fi ìdí rẹẹ̀ múlẹ̀ pé wọ́n ti gbé ọba tó papòdà ọ̀hún lọ sí Agbonju ní ìlú Ọ̀yọ́ ní kùtùkùtù òwúrọ̀ ọjọ́ kẹtàlélógún oṣù yìí, níbi tí àkọ́bí rẹ̀ ọmọọba Tunde Adeyemi ti tẹ́wọ́ gbàá. Ọba Làmídì Adéyẹmí lll ni wọ́n bí ní ọjọ́ kẹẹ̀dógún oṣù kẹwàá ọdún 1938 (15/10/1938) tí ò sì gun orí àpèrè baba rẹ̀ gẹ́gẹ́ bíi Aláàfin ìlú Ọ̀yọ́ ní ọjọ́ kejìdínlógún oṣù kọkànlá, ọdún 1970 (18/11/1970). Abiola Olowe Ìbàdàn


ÌWA LÍLU ARA ẸNI:  DANDAN NI ÀYẸ̀WÒ ÀÀRÙN ỌPỌLỌ -MÍNÍSÍTÀ

Àjọ tó sàmójútó ètò fún àwọn obìrin lórílẹ̀ èdè Nàìjírìa, Pauline Tallen ti sọ pè, o ti di dandan láti ṣe àyẹ̀wò ààrùn ọpọlọ kí ètò ìgbeyàwó to leè wáyé ní orílẹ̀-èdè, Nàìjírìa Pauline Tallen ṣọ ọ̀rọ̀ yìí ní Abuja, tó jẹ́ olú-ìlú orílẹ̀-èdè, lákòkóò tó ń bá àwọn akọ̀ròyìn sọ̀rọ̀ lóri àwọn ìṣẹ̀lẹ̀ tó ń sẹlẹ̀ lóri ìwa lílu ara ẹni tí ó gbòdekan. Gẹ́gẹ́ bí ó ti sọ, ìwa-ipá tí ó dá lóri bi àwọn ọkùnrin àti àwọn obìnrin ṣe ǹ lu ara wọn, ní èyí tó ń fa ikú àìtọ́jọ́ láwùjọ yìí, ní èyí tó sẹlẹ̀ ní à̀wọn ọ̀sẹ̀ díẹ̀ sẹ́yìn,fẹ́ ètò àmójútó àti ìgbésẹ̀ ní kíakía. Ó tún késí àwọn ìyá láti kọ́ àwọn ọmọkùnrin kí wọ́n mọ ojúṣe wọn nínú ìgbéyàwó láìsí Ìbẹ̀rù kankan. Ọláyinká Akíntọ́la


ÌDÌBÒ ỌDÚN 2023: MÁA BÁÁ ISẸ́ RẸ̀ LỌ, OSINBAJO- OLÚBÀDÀN

Igbákejì Ààrẹ Orilè-èdè Nàìjírà, Ọ̀jọ̀gbọ́n Yemi Osinbajo ti gba ìwúre lẹ́nu Ọba Olúbàdàn ti ìlú Ìbàdàn, Ọba Lekan Balogun pé kí ó máa bá isẹ́ rẹ̀ lọ lóri ètò ìdìbò ààrẹ tó ń bọ̀ ní ọdún 2023. Igbákeji ààrẹ fi ẹsẹ̀ kan yà lọ kí Olúbàdàn ní ààfin, nígbà tí ó parí ìpàdé pèlú àwọn ọmọ ẹgbẹ́ òsèlú APC nínú Ìpàdé gbogbogbò tí ó wáyé ní ìlú Ìbàdàn. Olúbàdàn ṣe ìwúre fún Igbákejì ààre wí pé yóò jáwé olúborí nínú ìdíje ààrẹ tó ń bọ̀ nígbà tí ó gba Igbákejì ààre lálejò pẹ̀lú àwọn olóyè rẹ̀, ààrẹ síì dúpẹ́ lọ́wọ olúbàdàn. Ahead of his just concluded meeting with APC Stakeholders in Oyo State which drew an impressive & massive outpouring of affection for the VP, the Olubadan of Ibadanland blessed Prof. Osinbajo with an unambiguous endorsement. Hear him yourself while welcoming VP today in Ibadan… pic.twitter.com/tYwXltHYLY — Laolu Akande (@akandeoj) April 22, 2022 Ọláyinká Akíntọ́la


IGI ǸLÁ WO, ALÁÀFIN Ọ̀YỌ́,ỌBA LAMIDI ADEYẸMI PAPÒDÀ

Iroyin to n tẹ wa lọwọ ni yajoyajo sọ pe Alaafin ti ilu Oyo, Oba Lamidi Adeyemi ti jáde láyé. Ẹni ọdun mẹtalelọgrin ni Alaafin nigba to jade laye, oun si ni Alaafin to ti jọba fun odidi ọdún mejilelaadọta. Ẹ̀kúnrẹ́rẹ́ ìròyìn ń bọ̀ láìpẹ́.


Jíjẹ mimú lọ́pọ̀ janturu fún ìṣínu ààwẹ̀

Àwọn Mùsùlùmí ní orílẹ̀-èdè Ígípítì ti péjọ lẹ́bàá tábílìì tí ó gùn san an nan lópòópónà láti ṣínu ààwẹ̀ wọn lápapọ̀ pẹ̀lú oúnjẹ “Iftar”lóríṣiríṣi lọ́pọ̀lọpọ̀, ní agbègbè Matariya, ní ariwá ilà-oòrùn ti olú-ìlú Ígípítì ní Cáírò. Iṣẹlẹ iyanu naa ko ẹgbẹẹgbẹrun awọn Musulumi ati awọn Kristiani papọ nitori pe ajọjẹ naa waye lakoko aawẹ Ramadan. Awọn oluṣeto gbagbọ pe apejọ naa yoo mu iṣọkan wa laarin awọn eniyan lati oriṣiriṣi orilẹ-ede ati ẹsin . Awọn eniyan bii ẹgbẹrun mẹfa laarin agbegbe ni o kopa ninu apejọ alarinrin yii ti o kun fun awọn ọṣọ. Awọn aladugbo agbegbe naa tun wa lati gbadun ounjẹ ati oju-ọjọ.


Ìgbìmọ̀ elétò ìdánwò ti Orílẹ̀-èdè sún ọjọ́ ìdánwò ìwọlé àpapọ̀ ọdún 2022 síwájú

Ìgbìmọ̀ elétò Ìdánwò ti Orílẹ̀-èdè (NECO), ti sún Ìdánwò Ìwọlé àpapọ̀ Orílẹ̀-èdè ọdún 2022, (NCEE)síwájú, èyítí wọ́n ṣètò fún gbígba Àwọn olùdíje sí ilé-ìwé gíga àpapọ̀ wọlé ní ọjọ́ kẹtàlé-lógún, Oṣù Kẹrin ọdún 2022, sí ọjọ́ keje, oṣù karùn ún,ọdún 2022. Idanwo naa,gẹgẹ bi Abdulazeez Sani, Alakoso Alaye ati Ibaraẹnisọrọ ,NECO ṣe sọ,wọn sun idanwo naa siwaju lati fun awọn ipinlẹ ti awọn oludije wọn ko pọ laye lati ṣe iforukọsilẹ awọn oludije wọn fun idanwo naa. Alaye naa tun rọ Awọn oludije, awọn obi ati awọn alagbatọ lati ṣe igbasilẹ Akoko Idanwo tuntun lati oju opo wẹẹbu Igbimọ naa: www.neco.gov.ng.


Alága Ẹgbẹ́ òṣèlú APC:Ẹ lọ sagbéjẹ́ mọ́wọ́ o

Wọ́n ti kìlọ̀ fún Àwon gómìnà nígbà kan rí nínú ẹgbẹ́ òṣèlú Nàìjíríà, All Progressive Congress, APC, pé kí wón máṣe da àwọn gómìnà tó ń ṣèjọba lọ́wọ́ nípínlẹ̀ wọn. Alaga ẹgbẹ oṣelu APC ni orilẹ-ede yii, Alagba Adamu Abdullahi, fun lo ṣe ikilọ naa lasiko ọrọ isaaju rẹ nibi ipade igbimọ alasẹ orilẹ-ede, (NEC) to n lọ lọwọ ninu ẹgbẹ naa, to n waye ni ile-ituraTranscorp,ni ilu Abuja. Gege bi Alaga ẹgbẹ APC ti orilẹ-ede yii ṣe sọ, Ofin APC sọ pe awon to jọmọ ẹgbẹ to n ṣejọba lọwọ ni olori ipinlẹ; nitori naa, awọn gomina ti o ti jẹ ri gbọdọ ṣe bi ọlọgbọn ati lati pese itọsọna. Sẹnetọ Abdullahi tun ṣalaye pe “igberaga” to n fa iyapa laarin awọn gomina to ti kọja ati eyi to n ṣejọba lọwọ ati awọn aṣaaju ẹgbẹ miiran n fa bi ẹgbẹ naa ṣe n fi sọtun sosi.


Ipinlẹ Èkó ti ilé ìkọ́jàpamọ́ pa Lórí Títa mílííkì tó ti bàjẹ́

Àjọ tó ń dáàbò bo àwọn oníbárà ní ìpínlẹ̀ Èkó ti pàṣẹ láti ti ilé-ìtajà tí ó ń pín ọjà kan ní òpópónà Wilmer ní agbègbè Ìshẹ́ri-Òjòdú ní ìpínlẹ̀ náà, lórí títa wàrà tí kò dára mọ́. Ilana naa waye lẹyin ti Alakoso Agba Gbogbogbo ti Ile-iṣẹ Idaabobo Awọn onibara ti Ipinlẹ Eko (LASCOPA), Afọlabi Solebo (Esq), darii ẹgbẹ agbofinro kan si ile-itaja ti n pinja, lẹyin ti fidio kan jade lori ayelujara ti o fi ọkunrin agbalagba kan ti o n ta wara naa fun awọn eniyan ti mọ han ni opopona Ibidun, ni agbegbe Ojuẹlẹgba ni ipinlẹ naa. Solebo salaye pe, ọkunrin naa ṣalaye pe ile itaja ni Wilmer Street ni Isheri, Berger,ni ohun ti gba miliiki naa lakoko ti awọn agbofinro,Ago ọlọpa Area C ni Surulere fọrọwalẹnuwo. Gẹgẹ bi ọga LASCOPA,wọn ti ti ile-itaja pa lati da tita wara ti o lewu naa duro ati ki wọn o si tun le gbaa kuro lọwọ awọn to ti raa lati majẹ ki awọn olugbe o lanfaani si wara ti o lewu fun ilera wọn.


‘ Olùdíje tí kò bá fi tiwa ṣe kò ní rí  Àtìlẹ́yìn wa’ – Asiwájú Àwọn Obìrin APC

Olórí Àwọn Obìrin Orílẹ̀-èdè,ti ẹgbẹ́ òṣèlú All Progressive Congress (APC), Dókítà Betta Edu, sọ pé èyíkéyìí olùdíje tí ó bá lòdì sí àwọn ètò ìmúlò àti ìrónilágbára àwọn obìnrin, ẹgbẹ́ kòní fun ní tíkẹ́ẹ́tìì ìdíje fún ipò ààrẹ ọdún 2023. Olori Awọn Obirin APC sọ eyi ni ilu Abuja nigba ti aṣoju ẹgbẹ awọn obinrin ti Hope 23, Yahaya Bello Campaign Organisation, ṣabẹwo si i ni ile-iṣẹ apapọ ẹgbẹ. Iroyin naa sọ siwaju pe omidan Zara Onyinye, Oludari, Iṣipopada Awọn Obirin, HOPE 23 ti Yahaya Bello Campaign Organisation lo dari awọn aṣoju naa. Edu so wipe awon obinrin yoo dibo fun Aare ti o pese alafia won. O ni gomina Yahaya ti won ṣe atilẹyin fun,yan awon obinrin si orisirisi awon ofiisi oselu, to si fi won je oludari gbogbogbo ati olori awon agbofinro, eyi to mu yatọ gbangba. O dupe lowo awon obinrin ipinlẹ Kogi ati jakejado orilẹ-ede yi, fun atilẹyin fun gomina titi di asiko yii, o fi kun un pe okoju osunwọn fun iṣẹ naa.


Ìjọba Nàìjíríà pinnu Láti Tún pápá ìṣerẹ́ Sùrúùlérè ṣe

Mínísítà fún ọ̀dọ́ àti ìdàgbàsókè eré ìdárayá, Sunday Dáre, ti tún tẹnumọ pé ìjọba àpapọ̀ ṣetán láti tún pápá ìṣèré orílẹ̀-èdè tí ó wà ní Sùrúùlér̀e ní ìlú Èkó ṣe gẹ́gẹ́ bí ó ti se ti Moshood Abíọ́lá ní ìlú Àbújá. Dare sọ ni ana pe iṣakoso Aarẹ Muhammadu Buhari ti pinnu lati sọ papa ere idaraya di ọtun, ti o si fi kun pe, atunṣe ti nlọ lọwọ bayii jẹ apakan awoṣe Ajọṣepọ ijọba ati Aladani lori awọn amayederun jakajado orilẹ-ede. ‘Adopt-a-Sports-facility initiative’ labẹ awoṣe sọmu papa iṣere Abuja di ọtun lẹyin ọdun mọkanla ti wọn ti paati. Dare nigbagbọ pe, papa iṣere ilu Eko yoo gbalejo awọn ere idaraya agbaye laipẹ ninu ọdun yii.


Ẹ̀to Idìbò Ọdún 2023: “Àgbájọwọ́ La Fí N Sọ̀yà”, Ẹ̀yin Ọmọ Nàìjíríà, Ẹ Se Ara Yín Lósùsù Ọwọ̀

Olùdíje Ààrẹ lábẹ́ ìgbìmọ̀ ẹgbẹ́ òsèlú People’s Democratic Party (PDP), ẹni tí ó sì tún jẹ́ Gómìná Ìpínlẹ̀ Rivers, Nyesom Wike ti rawọ́ ẹ̀bẹ̀ sí àwọn ọmọ Nàìjírìa láti ṣiṣẹ́ pọ̀ fún ìsọ̀kan orílẹ̀-èdè láì fi ti ìyàtọ̀ ẹgbẹ́ ṣe Gómìnà Wike ló rawọ́ ẹ̀bẹ̀ lásìkò tó ṣe àbẹ̀wò sí Gómìnà ìpínlẹ̀ Kano, Umar Ganduje ní ilé ìjọba, ìpínlẹ̀ Kano. Ó sọ pé Nàíjírìa ń kojú àwọn ìpéníjà díẹ̀, àti pé ó nílò ìgbìyànjú àpapọ̀ láti borí wọn. Ní àfikún, gẹ́gẹ́ bi ènìyàn tí ó ní ìbáwí, ó sì kádìí rẹẹ̀ ńlẹ̀ pé òhún ṣetán láti darí orílẹ̀-èdè náà kúrò nínú àwọn ìpéníjà yìí pẹ̀lú àwọn ìrírí tí ó ní.


Àwọn Ọmọ Ogun Orílẹ̀èdè Nàìjíríà Mú Ọ̀kan Lára Àwọn Ọmọ Ẹgbẹ́ IPOB Balẹ̀ Ní Ìpínlẹ̀ Imo

Àwọn ọmọ ogun orílẹ̀èdè Nàìjírìa ti mú ọmọ ẹgbẹ Biafra (IPOB) kan balẹ̀, àti ikọ rẹẹ̀ ni ihamọra Eastern Security Network (ESN) ní agbègbè Ihioma, ìjọba ìbílẹ̀ Orlu ní Ìpínlẹ̀ Imo. Àwọn ọmọ ogun orílẹ̀èdè Nàìjírìa sọ èyí di mímọ̀ lori atẹkun ayelujara rẹ̀ ní ìrọ̀lẹ́ ọjọ́ Ajé, Oṣù Kẹrin Ọjọ́ kejìdínlógún, Ọdun 2022. Nígbà tí àwọn ọmọ ogun orílẹ̀èdè Nàìjírìa kan jáde síta fún àyẹ̀wò agbègbè, ìkọlù kan wáyé láàrin wọn àti àwọn ọmọ ẹgbẹ́ Biafra, àwọn ọmọ ogun orílẹ̀èdè Nàìjírìa mú ọ̀kan lára àwọn ọmọ ẹgbẹ́ Biafra, tí àwọn yòókù síì fẹsẹ̀fẹ nínú ọkọ̀ ayọ́kẹ́lẹ́ Toyota Highlander búlù ní agbègbè Ihioma láti lọ tún ara mú George


Ronaldo Pàdánù Ọmọ Rẹ̀

Atamatase ikọ agbabọọlu Manchester United, Christiano Ronaldo pẹlu olulufẹ rẹ Georgina Rodriguez ti kẹde iku ọmọ wọn lori atẹkun ayelujara wọn. Ronaldo pẹlu Georgina n reti ibeji sugbọn okan ninu ibeji naa lo ye ti ikeji ti o jẹ ọmọ ọkunrin gbemi mi.


Ìpínlẹ̀ Borno: Ikọ̀ Ọmọ Ogun Nàìjíríà Se Ayẹyẹ Ọjọ́ Àjíǹde

Ikọ̀ ọmọ ogun Nàìjíríà gbogboògbò (MNJTF) pẹ̀lú ikọ̀ ọmọ ogun tí a mọ̀ sí Operation Hadin Kai ti ṣe ayẹyẹ Ọjọ́ àjínde Kristi ni Monguno, Ìpínlẹ̀ Borno. Ile iṣẹ ọmọ ogun Naijiria lo fi eyi han lori atẹkun ayelujara rẹ ni irọlẹ ọjọ Aje, Oṣu Kẹrin Ọjọ kejidinlogun, Ọdun 2022. Ọgagun ikọ Hadin Kai ati MNJTF, Major General GM Mutkut fi ifiranṣẹ Ajinde Ọgagun, Lieutenant General Faruk Yahaya ranṣẹ si awọn ọmọ-ogun naa. O si gba wọn niyanju lati yago fun eyikeyi iwa aiṣedeede lakoko ti wọn ba n se ojuse wọn.


Ẹ Má Se Rí Ètò Ìdìbò Tó Ń Bọ̀ ̀Lọ́nà Gẹ́gẹ́ Bí “Kàkà Kéku Má Jẹ Sèsé, Á Fi Sàwàdà Nù”

Ṣáájú ìbò gbogboògbò 2023 ti Nàìjíríà, àpèjọ àwọn àlùfáà ìjọ Catholic ti Naijiria (CBCN), ti pe àwọn olósèlú láti gbé ẹ̀mí òdodo àti ọmọlúàbí wọ̀ bí asọ. Ààrẹ àjọ náà, Bishop Lucius Ugorji, ṣe ìpe náà nínú ìwàásù ọjọ́ Àjínde 2022 bí àwọn Krìstìánì Nàìjíríà ṣe darapọ̀ mọ́ àwọn ẹlẹgbẹ́ wọn ní gbogbo àgbáyé láti ṣe ayẹyẹ naa. Ninu ọrọ rẹ, o sọ wipe: “Bí a ṣe ń súnmọ́ sáà ìdìbò gbogbogbòò mìíràn, léyìí tí ìforígbárí ati ìtàjẹ̀sílẹ̀ sábà ti máa n sẹlẹ̀; a rọ gbogbo àwọn tó ń wá ọ́fíìsì ìdìbò láti gbe ẹwu ọmọluabi wọ, kí wọ́n má sì rí ìdíje òṣèlú gẹ́gẹ́ bí “kaka keku ma jẹ sese, a fi sawada nu” Tolulope


Gómìnà Ìpínlẹ̀ Plateau Ki Àwọn Ọmọ Nàìjíríà Fún Ayẹyẹ Ọjọ́ Àjíǹde

Gómìnà ìpínlẹ̀ Plateau Simon Bako Lalong ti kí àwọn krìsténì fún ayẹyẹ ọjọ́ Àjínde míràn, ó sì rọ̀ àwọn ọmọ orílẹ̀-èdè Nàìjíríà láti lo àsìkò náà láti ronú lórí àlááfíà, ìfẹ́ àti ìrètí fún Naijiria tó yááyì. Ó rọ àwọn ọmọ orílẹ̀-èdè Nàìjíríà láti gba àwọn ẹ̀kọ́ ti ẹbọ Krísítì tí ó wàásù ìfẹ́, sùúrù àti ìpinnu láti borí ibi àti gbé ní àwùjọ ti o dára jùlọ. Gẹ́gẹ́ bí ó ti sọ, ìpèníjà tí ó ń dojú kọ orílẹ̀ èdè Nàìjíríà lẹ́ka ààbò lọ́wọ́lọ́wọ́ yóò di “àfìsẹ́yìn tí eégún fisọ” láìpé tí a bá lẹ̀ wà ní ìsọ̀kan gẹ́gẹ́ bí orílẹ̀ èdè kí a sì fọwọ́ sọwọ́ pọ̀. Tolulope


Nigerian Idol 2022 mú olùdíje méje tó gbégbá orókè

Níbi àṣeyẹ jíjákulẹ̀ Nigerian idol ọdún 2022 , akọrin bìnrin kan,tí orúkọ rẹ̀ ń jẹ́ Debby ti jákulẹ̀. Nibi aṣeyẹ jijakulẹ ni ọjọ aiku,ọjọ kẹtadin-logun,Oṣu Kẹrin, gbogbo awọn oludije ti wọn wa fun jijakulẹ jijadu lati maa ja kuro ninu idije. Ni ipari idanilaraya alaririn naa,Debby ja kuro lara awọn mẹjọ to wa loke ni Nigerian Idol 2022,abala keje ti n gbona fẹlifẹli ti David Operah, Banty, Sadok, Progress, Jordan, Faith, ati Itohan si ku silẹ gẹgẹbi oludije meje to gbegba oroke fun abala keje, Nigerian Idols. Debby Felix,jẹ ẹni ọdun mẹẹdọgbọn,o jẹ akọrin ati alara aṣa lati Edo, Ipinlẹ Benin,ni orile-ede Naijiria.


Ààrẹ Iran kìlọ̀ fún Ísírẹ́lì pé kó jógun ó mí

Ààrẹ orílẹ̀-èd̀e Iran, Ebrahim Raisi ti kìlọ̀ fún àwọn ológun pé kò ní jẹ́ kí Ísírẹ́lì sinmi tí ó bá gbé ìgbésè tí ó dojúkọ ìjọba olómìnira mùsùlùmí. Ikilọ naa waye lọjọ aje, bi ologun Iran ṣe ṣafihan awọn ohun ija tiwantiwa ati awọn eto aabo ti n samisi Ọjọ ayajọ Ọmọ ogun Orilẹ-ede. Ni oṣu to kọja, Awọn oluṣọ ayika orilẹ-ede Iran,ikọ arojinlẹ ologun, sọ pe o ta awọn ohun ija ballistic mejila ni aaye pataki kan ni Arbil, olu-ilu agbegbe adawa ariwa Kurdistan ni Iraq,ti o si sọ pe Isirẹli lo lo wọn. Sugbọn, gomina Arbil Oumid Khouchnaw sọ pe kosi nnkan to jọ aaye Israeli ni ayika ati ilu naa.